Avviż Legali Importanti

|

31996L0038

Id-Direttiva tal-Kummissjoni 96/38/KE tas-17 ta’ Ġunju 1996 li tadatta għall-progress tekniku d-Direttiva tal-Kunsill 76/115/KEE li għandha xtaqsam ma’ l-ankoraġġi għaċ-ċinturini tas-sigurtà ta’ vetturi bil-muturTest b’rilevanza għaż-ŻEE

Official Journal L 187 , 26/07/1996 P. 0095 - 0105 CS.ES Chapter 13 Volume 017 P. 106  - 116 ET.ES Chapter 13 Volume 017 P. 106  - 116 HU.ES Chapter 13 Volume 017 P. 106  - 116 LT.ES Chapter 13 Volume 017 P. 106  - 116 LV.ES Chapter 13 Volume 017 P. 106  - 116 MT.ES Chapter 13 Volume 017 P. 106  - 116 PL.ES Chapter 13 Volume 017 P. 106  - 116 SK.ES Chapter 13 Volume 017 P. 106  - 116 SL.ES Chapter 13 Volume 017 P. 106  - 116

		Id-Direttiva tal-Kummissjoni 96/38/KEtas-17 ta’ Ġunju 1996li tadatta għall-progress tekniku d-Direttiva tal-Kunsill 76/115/KEE li għandha xtaqsam ma’ l-ankoraġġi għaċ-ċinturini tas-sigurtà ta’ vetturi bil-mutur(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabilixxi l-Komunità Ewropea,Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1], kif l-aħħar emendata bid-Direttiva tal-Kummissjoni 95/54/EC 2, u b’mod partikolari l-Artikolu 13 [2] tagħha,Wara li kkunsidrat id-Direttiva tal-Kunsill 76/115/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-ankoraġġi għaċ-ċinturini tas-sigurtà ta’ veturi bil-mutur [3], kif l-aħħar emendata bid-Direttiva tal-Kummissjoni 90/629/KEE [4], u b’mod partikolari l-Artikolu 3 tagħha,Billi d-Direttiva 76/115/KEE hija waħda mid-direttivi separati tal-proċedura ta’ l-approvazzjoni tat-tip tal-KEE li ġiet stabbilita bid-Direttiva 70/156/KEE; billi, konsegwentement, id-dispożizzjonijiet stipulati fid-Direttiva 70/156/KEE li għandhom xjaqsmu mas-sistemi, komponenti u unitajiet tekniċi separati ta’ vetturi japplikaw għal din id-Direttiva;Billi, b’mod partikolari, l-Artikoli 3(4) u 4 (3) tad-Direttiva 70/156/KEE jinneċessitaw li kull direttiva separata jkollha anness magħħa document ta’ informazzjoni li jinkorpora l-punti rilevanti ta’ l-Anness ma’ dik id-Direttiva u wkoll ċertifikat ta’ l-approvazzjoni tat-tip ibbażat fuq l-Anness VI magħha sabiex l-approvazzjoni tat-tip tista’ tiġi kompjuterizzata;Billi huwa possibbli li titjieb il-protezzjoni pprovduta għal passiġġieri kontra li jinxteħtu ‘l barra fil-każ ta’ aċċident permezz tal-ħtieġa ta’ minimu ta’ ċinturini addominali tat-tip 1 b’retratturi għall-pożizzjonijiet kollha ta’ bil-qiegħda li jħarsu ‘l quddiem u lura f’vetturi bil-mutur tal-kategoriji M2 u M3 (ħlief dawk il-vetturi li huma maħsuba kemm għal użu urban u kemm għal passiġgieri bil-wieqfa), kif previst fid-Direttiva tal-Kummissjoni 90/628/KEE [5];Billi d-dħul fis-seħħ ta’ emenda għad-Direttiva tal-Kunsill 77/541/KEE [6], kif l-aħħar emendata bid-Direttiva 90/628/KEE biex teħtieġ dawn iċ-ċinturini tas-sedili f’vetturi M2 u M3 jiddependi fuq l-adattament għall-progress tekniku tad-Direttiva tal-Kunsill 74/408/KEE [7],kif l-aħħar emendata bid-Direttiva 81/577/KEE [8], dwar is-saħħa tas-sedili u din id-Direttiva dwar ankoraġġi taċ-ċinturini tas-sedili;Billi hija magħmula referenza għad-Direttiva tal-Kunsill 74/60/KEE [9], kif l-aħħar emendata bid-Direttiva tal-Kummissjoni 78/632/KEE [10], li tirrelata għall-muntaġġi nterni ta’ vetturi bil-mutur;Billi d-dispożizzjonijiet ta’ din id-Direttiva huma skond l-opinjoni tal-Kumitat għal Adattament għall-progress Tekniku stabbilit bid-Direttiva 70/156/KEE,ADOTTAT DIN ID-DIRETTIVA:L-Artikolu 1Id-Direttiva 76/115/KEE hija emendata kif ġej.1. L-Artikolu 1 għandu jaqra kif ġej:"‘Din id-Direttiva tapplika għal ankoraġġi ta’ ċinturini tas-sigurtà ta’ vetturi bil-mutur maħsuba għal okkupanti adulti ta’ sedili li jħarsu ‘l quddiem jew lura.’;"2. Fl-Artikolu 2 ‘l-Anness I’ huwa sostitwit bl-‘L-Anness II A’;3. Fl-Artikoli 3 u 4 tad-Direttiva 76/115/KEE ‘l-Annessi I, III u IV’ huma sostitwiti b’ ‘l-Annessi’;4. L-Annessi huma emendati skond l-Anness ma’ din id-Direttiva.L-Artikolu 21. B’effett mill-1 ta’ Jannar 1997 ebda Stat Membru ma jista’, għal raġunijiet li għandhom xjaqsmu ma ’ l- ankoraġġi għal ċinturini tas-sigurtà:- jirrifjuta, fir-rigward ta’ tip ta’ vettura bil-mutur, li jagħti approvazzjoni tat-tip tal-KEE, jew approvazzjoni tat-tip nazzjonali, jew- jipprojbixxi r-reġistrazzjoni, il-bejgħ jew id-dħul fis-servizz ta’ vetturi,jekk l-ankoraġġi f’ dan it-tip ta’ vettura jew f’ dawn il-vetturi jikkonformaw mal-ħtiġiet tad-Direttiva 76/115/KEE kif emendata b’din id-Direttiva.2. B’effett mill-1 ta’ Ottubru 1999 għal vetturi tal-kategorija M2 b’ massa massima li ma teċċedix 3500 kg u l-vetturi l-oħra kollha mill-1 ta’ Ottubru 1997, Stati Membri:- m’għandhomx iktar jagħtu approvazzjoni tat-tip tal-KE, u- jistgħu jirrifjutaw li jagħtu approvazzjoni tat-tip nazzjonali,għal tip ta’ vettura għal raġunijiet li għandhom x’jaqsmu ma’ l-ankoraġġi ta’ ċinturini tas-sigurtà jekk il-ħtiġiet tad-Direttiva 76/115/KEE, kif emendati b’din id-Direttiva, mhumiex sodisfatti.3. B’effett mill-1 ta’ Ottubru 2001 għal vetturi tal-kategorija M2 b’massa massima li ma teċċedix 3500 kg u l-vetturi l-oħra kollha fil-kategorija M mill-1 ta’ Ottubru 1999, Stati Membri:- għandhom jikkunsidraw ċertifikati ta’ konformità li jakkumpanjaw vetturi ġodda skond id-dispożizzjonijiet tad-Direttiva 70/156/KEE mhux iktar validi għall-iskopijiet ta’ l-Artikolu 7(1) ta’ dik id-Direttiva, u- jistgħu jirrifjutaw ir-reġistrazzjoni, il-bejgħ jew id-dħul fis-servizz ta’ vetturi ġodda li mhumiex akkumpanjati b’ċertifikat ta’ konformità skond id-Direttiva 70/156/KEE,għal raġunijiet li għandhom x’jaqsmu ma’ l-ankoraġġi ta’ ċinturini tas-sigurtà jekk il-ħtiġiet tad-Direttiva 76/115/KEE, kif emendati b’din id-Direttiva, mhumiex sodisfatti.L-Artikolu 31. Stati Membri għandhom idaħħlu fis-seħħ il-liġijiet, ir-regolamenti u d-disposizzjonijeit amministrattivi neċessarji sabiex jikkonformaw ma’ din id-Direttiva sal-31 ta’ Diċembru 1996 u għandhom minnufih jinfurmaw lill-Kummissjoni b’dan.Meta l-Istati Membri jadottaw dawn id-dispożizzjonijiet, għandu jkollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi li bihom issir din ir-referenza għandhom jiġu stabbiliti mill-Istati Membri.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġi nazzjonali li huma jadottaw fil-qasam irregolat b’din id-Direttiva.L-Artikolu 4Id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 5Din id-Direttiva hija ndirizzata lill-Istati Membri.Magħmula fi Brussel, fis-17 ta’ Ġunju 1996.Għall-KummissjoniMartin BangemannMembru tal-Kummissjoni[1] ĠU L 42, tat-23.2.1970, p. 1.[2] ĠU L 266, tat-8.11.1995, p. 1.[3] ĠU L 24, tat-30.1.1976, p. 6.[4] ĠU L 341, tas-6.12.1990, p. 14.[5] ĠU L 341, tas-6.12.1990, p. 1.[6] ĠU L 220, tad-29.8.1977, p. 95.[7] ĠU L 221, tat-12.8.1974, p. 1.[8] ĠU L 209, tad-29.7.1981, p. 34.[9] ĠU L 38, tal-11.2.1974, p. 2.[10] ĠU L 206, tad-29.7.1978, p. 26.--------------------------------------------------L-ANNESSLista ta’ l-annessi hija miżjuda kif ġej:"LISTA TA’ L-ANNESSIL-ANNESS I: | Definizzjonijiet, applikazzjoni għal approvazzjoni tat-tip tal-KEE, l-għoti ta’ approvazzjoni tat-tip tal-KEE, speċifikazzjonijiet, testijiet, konformità tal- produzzjoni, istruzzjonijiet: || Appendiċi 1: | Numru minimu ta’ punti ta’ ankoraġġ, || Appendiċi 2: | Il-lok ta’ l-ankoraġġi l-iktar baxxi, ħtiġiet ta’ l-angolu, || Appendiċi 3: | Dokument ta’ informazzjoni, || Appendiċi 4: | Ċertifikat ta’ l-approvazzjoni tat-tip. |L-ANNESS II: | Il-lok ta’ ankoraġġi effettivi taċ-ċinturini. |L-ANNESS III: | Mezz ta’ trazzjoni. |"L-Anness I huwa emendat kif ġej———————————————————————— — Punt ġdid jiżdied wara l-Punt 1.14 sabiex jaqra:"1.15. "Żona ta’ referenza" tfisser l-ispazju bejn żewġ pjanijiet vertikali lonġitudinali, ‘l bogħod minn xulxin 400 mm u simmetriċi fir-rigward tal-punt-H, u definiti b’ rotazzjoni tal-apparat ta’ simulazzjoni tar-ras, deskritt fl-Anness II mad-Direttiva 74/60/KEE, minn vertikali għal orizzontali. L-Apparat għandu jiġi pożizzjonat kif deskritt f’dak l-anness u jiġi stabbilit għal tul massimu ta’ 840mm."Il-Punt 2.1 huwa emendat sabiex jaqra:"2.1. L-applikazzjoni għall-approvazzjoni tat-tip skond l-Artikolu 3(4) tad-Direttiva 70/156/KEE ta’ tip ta’ vettura fir-rigward ta’ ankoraġġi ta’ ċinturini tas-sigurtà għandha tiġi sottomessa mill-manifattur tal-vettura."Il-Punt 2.2 huwa emendat sabiex jaqra:"2.2. Mudell għad-Dokument ta’ Informazzjoni jingħata fl-Appendiċi 3."Il-Punti 2.2.1 sa 2.2.5 inklużivi huma mħassra.Il-Punt 3 huwa emendat sabiex jaqra:"3. L-għoti ta’ approvazzjoni tat-tip tal-KE3.1. Jekk il-ħtiġiet rilevanti huma sodisfatti, l-approvazzjoni tat-tip tal-KE skond l-Artikolu 4(3) u, jekk applikabbli, 4 (4) tad-Direttiva 70/156/KEE għandha tingħata.3.2. Mudell għaċ-ċertifikat ta’ l-approvazzjoni tat-tip tal-KEE jingħata fl-Appendiċi 4.3.3. Numru ta’ approvazzjoni skond l-Anness VII tad-Direttiva 70/156/LEE għandu jiġi assenjat lil kull tip ta’ vettura approvata. L-istess Stat Membru m’għandux jassenja l-istess numru lil tip ieħor ta’ vettura."Fil-Punt 4.1,"L-Anness I"huwa sostitwit b’"l-Anness II".Il-Punt 4.3.1 huwa emendat sabiex jaqra:"4.3.1. Kwalunkwe vettura fil-kategoriji M u N (ħlief dawk il-vetturi fil-kategoriji M2 u M3 li huma ddisinjati kemm għal użu urban kif ukoll għal passiġġieri bil-wieqfa) għandha tkun mgħammra b’ ankoraġġi ta’ ċinturini tas-sigurtà li jissodisfaw il-ħtiġiet ta’ din id-Direttiva."Il-Punt 4.3.2 huwa emendat sabiex jaqra:"4.3.2. In-numru minimu ta’ ankoraġġi ta’ ċinturini tas-sigurtà għal kull pożizzjoni ta’ bil-qiegħda diretta ‘l quddiem u lura għandu jkun kif speċifikat fl-Appendiċi."Fil-Punt 4.3.5. is-simbolu"*"huwa sostitwit bis-simbolu""(verżjoni Ġermaniża biss)Punt ġdida 4.3.7 jiżdied sabiex jaqra:"4.3.7. Kwalunkwe pożizzjoni ta’ bil-qiegħda fl-Appendiċi I mmarkata bis-simbolu+++++ TIFF +++++, tliet ankoraġġi jiġu pprovduti sakemm waħda mill-kondizzjonijiet li ġejjin ma tiġix sodisfatta:- hemm sedil jew partijiet oħra tal-vettura li jikkonformaw mal-Paragrafu 3.5 ta’ l-Appendiċi 1 ta’ l-Anness III tad-Direttiva 74/408/KEE direttament quddiem; jew- ebda parti tal vettura ma hi ġewwa jew, meta l-vettura tkun miexja, kapaċi tkun fiż-żona ta’ referenza; jew- partijiet tal-vettura fiż-żona ta’ referenza msemmija jikkonformaw mal-ħtiġiet ta’ assorbiment ta’ enerġija stabbiliti fl-Appendiċi 6 ta’ l-Anness III tad-Direttiva 74/408/KEEf’liema każ żewġ ankoraġġi jistgħu jiġu pprovduti."Il-Punt il-qadim4.3.7huwa rienumerata4.3.8.L-ewwel sentenza tal-Punt 4.3.8 hija emendata sabiex taqra:"Għas-sedili li jinagħlqu jew sedili maħsuba biss għal użu meta l-vettura hija wieqfa, kif ukoll is-sedili kollha… ebda ankoraġġi taċ-ċinturini ma huma meħtieġa."Żewġ punti ġodda huma miżjuda wara l-Punt 4.3.8"4.3.9. Fil-każ tas-sular ta’ fuq ta’ vettura b’żewġ sulari il-ħtiġiet għall-pożizzjoni ta’ bil-qiegħda quddiem fiċ-ċentru għandhom japplikaw ukoll fil-pożizzjonijiet esterjuri ta’ bil-qiegħda quddiem.4.3.10. Fil-każ ta’ sedili li kapaċi jiddawru jew jitqiegħdu f’ orjentazzjonijiet oħra, għal użu meta l-vettura hija wieqfa, il-ħtiġiet tal-Punt 4.3.1 għandhom japplikaw biss għal dawk l-orjentazzjonijiet maħsuba għal użu normali meta l-vettura tkun qiegħda tivvjaġġa fit-triq, skond din id-Direttiva. Nota għal dan l-iskop għandha tiġi inkluża fid-dokument ta’ informazzjoni."Dan li ġej jiżdied fl-aħħar tal-Punt 4.4.3.4:"Fil-każ ta’ sedili, li mhumiex sedili ta’ quddiem, ta’ vetturi fil-kategoriji M2 u M3, l-angoli α1 u α2 għandhom ikunu bejn 45 u 90 grad għall-pożizzjonijiet kollha normali ta’ użu."Punt ġdida 5.1.1.2 jiżdied kif ġej:"5.1.1.2. It-testijiet jistgħu jiġu ristretti għall-ankoraġġi li jirrelataw biss għal sedil wieħed jew grupp wieħed ta’sedili taħt il-kondizzjonijiet li:- l-ankoraġġi kkonċernati għandhom l-istess karatteristiċi strutturali bħall-ankoraġġi li jirrelataw għas-sedili l-oħra jew għall-gruppi l-oħra ta’ sedili; u- meta dawn l-ankoraġġi huma mgħammra totalment jew parzjalment fuq is-sedil jew fuq il-grupp ta’ sedili, il-karatteristiċi strutturali tas-sedil jew tal-grupp ta’ sedili huma l-istess bħal dawk għas-sedili l-oħra jew għall-gruppi l-oħra ta’ sedili."Il-Punti l-qodma5.1.1.2u5.1.1.3huma rienumerati5.1.1.3u5.1.1.4rispettivament.Il-Punt 5.3.1 huwa emendat sabiex jaqra kif ġej:"5.3.1. L-ankoraġġi kollha taċ-ċinturini ta’ l-istess grupp ta’ sedili għandhom jiġu kkontrollati simultanjament. Madankollu, jekk hemm riskju li tagħbija mhux simmetrika tas-sedili u/jew ta’ l-ankoraġġi tista’ twassal għal nuqqasijiet, test addizjonali jista’ jitwettaq b’ tagħbija mhux simmetrika."Il-Punt 5.3.2 huwa emendat sabiex jaqra kif ġej:"5.3.2. Il-forza trattiva għandha tiġi applikata f’ direzzjoni li tikkorrispondi għall-pożizzjoni ta’ bil-qiegħda f’ angolu ta’ 10°±5° fuq l-orizzonatli fi pjan parallel għall-pjan medjan lonġitudinali tal-vettura."Fil-Punti 5.3.4, 5.4.1.2, 5.4.1.3, 5.4.2.1, 5.4.2.2, 5.4.3 u 5.4.5.2 issostitwixxi"l-Anness IV"b’"l-Anness III".Il-Punt 5.4.4.2 huwa emendat sabiex jaqra:"5.4.4.2. It-tagħbijiet indikati fil-Punti 5.4.1, 5.4.2 u 5.4.3 għandhom jiġu ssupplimentati b’ forza ugwali għal 20 darba l-piż tas-sedil komplet.Fil-każ ta’ vetturi fil-kategoriji M2 u N2 din il-forza għandha tkun ugwali għal 10 darbiet il-piż tas-sedil komplet; għal vetturi fil-kategoriji M3 u N3 għandha tkun ugwali għal 6,6 darbiet il-piż tas-sedil komplet."Punt ġdida jiżdied wara l-Punt 5.4.5.2 sabiex jaqra:"5.4.6. Test fil-każ ta’ sedili li jħarsu lura:5.4.6.1. Il-punti ta’ ankoraġġ għandhom jiġu kkontrollati skond il-forzi preskritti fil-Paragrafi 5.4.1, 5.4.2 jew 5.4.3 kif approprjat. F’kull każ it-tagħbija tat-test għandha tikkorrispondi għat-tagħbija preskritta għal vetturi M3 jew N3.5.4.6.2. It-tagħbija tat-test għandha tiġi diretta ‘l quddiem fir-rigward tal-pożizzjoni ta’ bil-qiegħda inkwistjoni, li tikkorrispondi għall-proċedura preskritta fil-paragrafu 5.3."Punt ġdid jiżdied wara l-Punt 5.5.3 sabiex jaqra:"5.5.4. B’deroga, l-ankoraġġi ta’ fuq armati ma’ sedil wieħed jew iktar ta’ vetturi tal-kategorija M2 ta’ iktar minn 3,5 tunnellati metriċi u M3, li jissodisfaw il-ħtiġiet ta’ l-Anness III tad-Direttiva 74/408/KEE, m’hemmx għalfejn jikkonformaw mal-ħtiġiet fil-paragrafu 5.5.1 li jikkonċerna konformità mal-Paragrafu 4.4.4.6. Dettallji tas-sedil(i) kkonċernat(i) għandhomm jissemmew fl-addendum maċ-ċertifikat ta’ l-Approvazzjoni tat-Tip imsemmi fl-Appendiċi 4."Il-punt 6.1 huwa emendat sabiex jaqra:"6.1. Bħala regola ġenerali, għandhom itieħdu miżuri għall-assigurazzjoni ta’ konformità mad-dispożizzjonijiet stabbiliti fl-Artikolu 10 tad-Direttiva 70/156/KEE."Il-Punt 7 huwa rienumerat 8 u Punt ġdid 7 huwa inserit sabiex jaqra:"7. Modifiki tat-tip u emendi għall-approvazzjonijiet7.1. Fil-każ ta’ modifiki tat-tip skond din id-Direttiva, id-dispożizzjonijiet ta’ l-Artikolu 5 tad-Direttiva 70/156/KEE għandhom japplikaw."L-Appendiċi ġodda 1 u 2 ma’ l-Anness I huma miżjuda kif ġej:"Appendiċi 1Numru minimu ta’ punti ta’ ankoraġġKategorija tal-Vettura | Pożizzjonijiet ta’ bil-qiegħda li jħarsu ‘l quddiem | Iħarsu lura |Esterjuri | Ċentru |Quddiem | Ieħor | Quddiem | Ieħor |M1 | 3 | 3 jew 2 Ø | 3 jew 2 * | 2 | 2 |M2< 3,5 T | 3 | 3 | 3 | 3 | 2 |+++++ TIFF ++++++++++ TIFF ++++++++++ TIFF ++++++++++ TIFF +++++M3 & M2 > 3,5 T | 3 | 3 jew 2 | 3 jew 2 | 3 jew 2 | 2 |N1, N2 & N3 | 3 | 2 jew 0 | 3 jew 2 * | 2 jew 0 | — |Kjavi għas-simboli:2: żewġ ankoraġġi baxxi li jippermettu l-installazzjoni ta’ ċinturin tas-sigurtà tat-tip B jew, meta meħtieġ bl-Anness XV tad-Direttiva 77/541/KEE, it-tip Br, Br3, Br4m jew Br4Nm.3: żewġ ankoraġġi baxxi u ankoraġġ wieħed ta’ fuq li jippermettu l-installazzjoni ta’ tip A ta’ ċinturin tas-sigurtà bi tliet punti jew, meta meħtieġ bl-Anness XV tad-Direttiva 77/541/KEE, it-tip Ar, Ar4m jew Ar4Nm.Ø: jirreferi għall-Punt 4.3.3 (żewġ ankoraġġi permessi jekk sedil huwa ‘l ġewwa minn passaġġ).*: jirreferi għall-Punt 4.3.4 (żewġ ankoraġġi permessi jekk il-windscreen huwa barra ż-żona ta’ referenza).: jirreferi għall-Punti 4.3.5 u 4.3.6 (żewġ ankoraġġi meħtieġa f’ pożizzjonijiet esposti ta’ bil-qiegħda).: jirreferi għall-Punt 4.3.7 (żewġ ankoraġġi permessi jekk ma hemm xejn fiż-żona ta’ referenza).: jirreferi għall-Punt 4.3.10 (dispożizzjoni speċjali għas-sular ta’ fuq ta’ vettura).Appendiċi 2Il-Lok ta’ l-ankoraġġi l-iktar baxxi – Ħtiġiet ta’ l-angolu bissSedil | M1 | Ta’ xort’ oħra minn M1 || |Quddiem | In-naħa tal-bokkla (α2) | 45°- 80° | 30°-80° |Ta’ xort’ oħra minn naħa tal-bokkla (α1) | 30°-80° | 30°-80° |Il-kostanti ta’ l-angolu | 50°-70° | 50°-70° |Il-bank- in-naħa tal-bokkla (α2) | 45°-80° | 20°-80° |Il-bank- ta’ xort’ oħra minn naħa tal-bokkla (α1) | 30°-80° | 20°-80° |Sedil aġġustabbli b’ angolu tad-dahar tas-sedil < 20° | 45°-80° (α2)* 20°-80° (α1)* | 20°-80° |Wara | | 30°-80° | 20°-80°Ψ |Egħluq | Ebda ankoraġġ taċ-ċinturini meħtieġ. Jekk l-ankoraġġ huwa armat: ara l-ħtiġiet ta’ l-angolu Quddiem u Wara. |Noti:: l-estern u ċ-ċentru.*: jekk l-angolu huwa kostanti ara l-Punt 4.4.3.1.Ψ: 45° - 90° fil-każ ta’ sedili f’ vetturi M2 u M3."Żewġ appendiċi ġodda huma miżjuda kif ġej:"Appendiċi 3+++++ TIFF ++++++++++ TIFF +++++PuntiAppendiċi 4+++++ TIFF ++++++++++ TIFF +++++"3. L-ANNESS II huwa mħassar4. L-ANNESS III huwa rienumerat "L-ANNESS II" u bl-intestatura: "Lok ta’ ankoraġġi effettivi taċ-ċinturini".5. L-ANNESS IV huwa rienumerat L-ANNESS III.--------------------------------------------------


title: Id-Direttiva Tal-Kunsill tas-27 ta’ Ġunju 1977 li tikkonċerna l-koordinazzjoni tad-dispożizzjonijiet stabbiliti b’liġi, b’regolament jew b’azzjoni amministrattiva fir-rigward ta’ l-attivitajiet ta’ l-infermiera responsabbli għall-kura ġenerali

text:
Avviż Legali Importanti

|

31977L0453

Official Journal L 176 , 15/07/1977 P. 0008 - 0010 Finnish special edition: Chapter 6 Volume 1 P. 0204  Greek special edition: Chapter 06 Volume 1 P. 0258  Swedish special edition: Chapter 6 Volume 1 P. 0204  Spanish special edition: Chapter 06 Volume 2 P. 0009  Portuguese special edition Chapter 06 Volume 2 P. 0009

		Id-Direttiva Tal-Kunsilltas-27 ta’ Ġunju 1977li tikkonċerna l-koordinazzjoni tad-dispożizzjonijiet stabbiliti b’liġi, b’regolament jew b’azzjoni amministrattiva fir-rigward ta’ l-attivitajiet ta’ l-infermiera responsabbli għall-kura ġenerali(77/453/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikoli 49, 57, 66 u 235 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1];Wara li kkunsidra l-opinjoni tal-Kumitat Ekonomiku u Soċjali [2],Billi, bl-iskop li jintlaħaq ir-rikonoxximent reċiproku ta’ diplomi, ċertifikati u provi oħrajn ta’ kwalifiki formali ta’ infermiera responsabbli għall-kura ġenerali stabbiliti fid-Direttiva tal-Kunsill 77/452/KEE [3], in-natura kumparabbli tal-korsijiet ta’ taħriġ fl-Istati Membri tagħmel possibbli li l-koordinazzjoni f’dan il-qasam tkun limitata għall-ħtieġa li l-istandards minimi jkunu osservati, li mbagħad iħalli lill-Istati Membri l-libertà ta’ organizzazzjoni fir-rigward tat-tagħlim;Billi l-koordinazzjoni maħsuba minn din id-Direttiva ma teskludi ebda koordinazzjoni sussegwenti;Billi l-koordinazzjoni maħsuba minn din id-Direttiva tkopri t-taħriġ professjonali ta’ infermiera responsabbli għall-kura ġenerali; billi, sa fejn hu kkonċernat it-taħriġ, il-biċċa l-kbira ta’ l-Istati Membri fil-preżent ma jagħmlux distinzjoni bejn infermiera li jsegwu l-attivitajiet tagħhom bħala persuni impjegati u dawk li jaħdmu għal rashom; billi għal din r-raġuni u sabiex ikun imħeġġeġ sa fejn hu possibbli l-moviment liberu ta’ persuni fil-Komunità, jidher neċessarju li l-applikazzjoni ta’ din id-Direttiva tiġi estiża għall-infermiera impjegati,ADOTTA DIN ID-DIRETTIVA:L-Artikolu 11. L-Istati Membri għandhom jagħmlu l-għotja tad-diplomi, ċ-ċertifikati u provi oħrajn tal-kwalifiki formali ta’ l-infermiera responsabbli għall-kura ġenerali kif speċifikat fl-Artikolu 3 ta’ din id-Direttiva 77/452/KEE soġġetta għalli wieħed jgħaddi minn eżami li jiggarantixxi li matul il-perjodu ta’ taħriġ tagħha l-persuna kkonċernata tkun akkwistat:(a) tagħrif adegwat tax-xjenzi li fuqhom hi bbażata l-infermerija ġenerali, inkluż fehma suffiċjenti ta’ l-istruttura, il-funzjonijiet fiżjoloġiċi u l-atteġġjament ta’ persuni b’saħħithom u morda, u tar-relazzjoni bejn l-istat ta’ saħħa u l-ambjent fiżiku u soċjali tal-bniedem;(b) tagħrif biżżejjed dwar in-natura u l-etika tal-professjoni u tal-prinċipji ġenerali tas-saħħa u l-infermerija;(ċ) esperjenza klinika adegwata; din l-esperjenza, li għandha tingħażel għall-valur ta’ taħriġ tagħha, għandha tkun akkwistata taħt is-sorveljanza ta’ persunal ta’ infermieri kwalifikat u f’postijiet fejn in-numru ta’ persunal ikkwalifikat u t-tagħmir huma approprjati għall-kura infermiera tal-pazjenti;(d) l-abbilità li tipparteċipa fit-taħriġ prattiku ta’ persunal tas-saħħa u l-esperjenza li taħdem ma’ dan il-persunal;(e) l-esperjenza li taħdem ma’ membri ta’ professjonijiet oħrajn fis-settur tas-saħħa.2. It-taħriġ imsemmi fil-paragrafu 1 għandu jinkludi mill-inqas:(a) edukazzjoni ġenerali ta’ skola ta’ 10 snin iċċertifikata b’diploma, ċertifikat jew kwalifika formali oħra mogħtija mill-awtoritajiet jew il-korpi kompetenti fi Stat Membru, jew ċertifikat li jirriżulta minn eżami ta’ kwalifika ta’ standard ekwivalenti għad-dħul fi skola ta’ taħriġ għall-infermiera;(b) taħriġ full-time ta’ natura speċifikament professjonali, li għandu jkopri s-suġġetti tal-programm ta’ taħriġ stabbiliti fl-Anness ma’ din id-Direttiva u li jinkludi kors ta’ tliet snin jew 4600 siegħa ta’ istruzzjoni teoretika u prattika.3. L-Istati Membri għandhom jassiguraw li l-istituzzjoni li tħarreġ l-infermiera hija responsabbli għall-koordinazzjoni tat-teorija u l-prattika matul il-programm.It-taħriġ teoretiku u prattiku msemmi fil-parti A ta’ l-Anness għandu jkun ibbilanċjat u kkoordinat mat-taħriġ kliniku ta’ infermiera msemmi fil-parti B ta’ l-istess Anness b’tali mod li t-tagħrif u l-esperjenza mniżżlin fil-paragrafu 1 jistgħu ikunu akkwistati b’mod adegwat.L-istruzzjoni klinika fl-infirmerija għandha tieħu l-forma ta’ taħriġ in-service sorveljat ġewwa dipartimenti ta’ sptarijiet jew servizzi oħrajn tas-saħħa, inklużi servizzi ta’ infermerija fid-dar, approvati mill-awtoritajiet jew mill-korpi kompetenti. Matul dan it-taħriġ l-infermiera studenti għandhom jipparteċipaw fl-attivitajiet tad-dipartimenti kkonċernati sa fejn dawk l-attivitajiet jikkontribiwxxu għat-taħriġ tagħhom. Għandhom ikunu infurmati bir-responsabbiltajiet tal-kura infermiera.4. Mhux iktar tard minn ħames snin wara n-notifika ta’ din id-Direttiva u fid-dawl ta’ reviżjoni tas-sitwazzjoni, il-Kunsill, waqt li jaġixxi fuq proposta mill-Kumissjoni, għandu jiddeċiedi jekk id-dispożizzjonijiet tal-paragrafu 3 dwar il-bilanċ bejn it-taħriġ teoretiku u prattiku min-naħa waħda u t-taħriġ kliniku ta’ l-infermiera min-naħa l-oħra għandhomx jinżammu jew jiġu emendati.5. L-Istati Membri jistgħu jagħtu eżenzjoni parzjali lil persuni li għaddew minn parti mit-taħriġ imsemmi fil-paragrafu 2 (b) fil-forma ta’ taħriġ ieħor li hu almenu ta’ standard ekwivalenti.L-Artikolu 2Minkejja d-dispożizzjonijiet ta’ l-Artikolu 1, l-Istati Membri jistgħu jippermettu taħriġ part-time taħt il-kondizzjonijiet approvati mill-awtoritajiet nazzjonali kompetenti.Il-perjodu totali ta’ taħriġ part-time ma jistax ikun iqsar minn dak ta’ taħriġ full-time. L-istandard tat-taħriġ ma jistax ikun imfixkel min-natura part-time tiegħu.L-Artikolu 3Din id-Direttiva għandha tapplika wkoll għal ċittadini ta’ l-Istati Membri li, skond ir-Regolament tal-Kunsill (KEE) Nru 1612/68 tal-15 ta’ Ottubru 1968 dwar il-libertà tal-moviment għall-ħaddiema fil-Komunita [4], qed isegwu jew sejrin isegwu, bħala persuni impjegati, waħda mill-attivitajiet imsemmija fl-Artikolu 1 tad-Drettiva 77/452/KEE.L-Artikolu 41. L-Istati Membri għandhom iġibu fis-seħħ il-miżuri neċessarja biex jikkonformaw ma’ din id-Direttiva fi żmien sentejn min-notifika tagħha u għandhom minnufih jinformaw lill-Kummissjoni bihom.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġi nazzjonali li huma jadottaw fil-qasam kopert minn din id-Direttiva.L-Artikolu 5Meta Stat Membru jiltaqa’ ma’ diffikultajiet maġġuri f’’ċerti oqsma meta japplika din id-Direttiva, il-Kummissjoni għandha teżamina dawn id-diffikultajiet flimkien ma’ dak l-Istat u għandha titlob l-opinjoni tal-Kumitat ta’ l-Uffiċjali Anzjani dwar is-Saħħa Pubblika stabbilit mid-Deċiżjoni 75/365/KEE [5], kif emendata bid-Deċiżjoni 77/455/KEE [6].Meta neċessarju, l-Kummissjoni għandha tissottometti proposti approprjati lill-Kunsill.L-Artikolu 6Din id-Direttiva hija indirizzata lill-Istati Membri.Magħmul fil-Lussemburgu, fis-27 ta’ Ġunju 1977.Għall-KunsillIl-PresidentJ. Silkin[1] ĠU C 65, tal-5.6.1970, p. 12.[2] ĠU C 108, tas-26.8.1970, p. 23.[3] ĠU L 176, tas-27.6.1977, p. 1.[4] ĠU L 257, tad-19.10.1968, p. 2.[5] ĠU L 167, tat-30.6.1975, p. 19.[6] ĠU L 176, tas-27.6.1977, p. 1--------------------------------------------------L-ANNESSPROGRAMM TA’ TAĦRIĠ GĦALL-INFERMIERA RESPONSABBLI GĦALL-KURA ĠENERALIIt-taħriġ li jwassal għall-għoti ta’ diploma, ċertifikat jew kwalifika formali oħra ta’ infermiera responsabbli għall-kura ġenerali għandu jikkonsisti fiż-żewġ partijiet li ġejjin:A. L-istruzzjoni teoretika u teknika:(a) l-infermerija:in-natura u l-etika tal-professjoni,il-prinċipji ġenerali tas-saħħa u l-infermerija,il-prinċipji ta’ l-infermerija fir-rigward ta’:- il-mediċina ġenerali u speċjalista,- il-kirurġija ġenerali u speċjalista,- il-kura tat-tfal u l-pedjatrija,- il-kura tal-maternità,- is-saħħa mentali u l-psikjatrija,- il-kura ta’ l-anzjani u l-ġerjatrija;(b) ix-xjenzi bażiċi:l-anatomija u l-fiżjoloġija,il-patoloġija,il-batterjoloġija, il-viroloġija u l-parasitoloġija,il-bijofiżika, il-bijokimika u r-radjoloġija,id-djetetika,l-iġjene:- il-mediċina preventiva,- l-edukazzjoni dwar is-saħħa,il-farmakoloġija;(ċ) ix-xjenzi soċjali:is-soċjoloġija,il-psikoloġija,il-prinċipji ta’ l-amministrazzjoni,il-prinċipji tat-tagħlim,il-leġislazzjoni soċjali u dwar is-saħħa,l-aspetti legali ta’ l-infermerija,B. L-istruzzjoni klinika:L-infermerija fejn għandhom x’jaqsmu:- il-mediċina ġenerali u speċjalista,- il-kirurġija ġenerali u speċjalista,- il-kura tat-tfal u l-pedjatrija,- il-kura tal-maternità,- is-saħħa mentali u l-psikjatrija,- il-kura ta’ l-anzjani u l-ġerjatrija,- l-infermerija fid-dar.--------------------------------------------------


title: Id-Direttiva tal-Kunsill tal-25 ta' Ġunju 1991 li temenda d-Direttiva 83/477/KEE dwar il-protezzjoni tal-ħaddiema kontra r-riskji konnessi ma' l-esposizzjoni għall-asbestos fuq ix-xogħol (it-tieni Direttiva individwali skond it-tifsira ta' l-Artikolu 8 tad-Direttiva 80/1107/KEE)

text:
Avviż Legali Importanti

|

31991L0382

Official Journal L 206 , 29/07/1991 P. 0016 - 0018 Finnish special edition: Chapter 5 Volume 5 P. 0060  Swedish special edition: Chapter 5 Volume 5 P. 0060

		Id-Direttiva tal-Kunsilltal-25 ta' Ġunju 1991li temenda d-Direttiva 83/477/KEE dwar il-protezzjoni tal-ħaddiema kontra r-riskji konnessi ma' l-esposizzjoni għall-asbestos fuq ix-xogħol (it-tieni Direttiva individwali skond it-tifsira ta' l-Artikolu 8 tad-Direttiva 80/1107/KEE)(91/382/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jwaqqaf il-Komunità Ekonomika Ewropea, u b'mod partikolari l-Artikolu 118a tiegħu,Wara li kkunsidra l-proposta tal-Kummissjoni mfassla wara konsultazzjoni mal-Kumitat Konsultattiv dwar Sigurtà, Iġjene u Protezzjoni tas-Saħħa fuq ix-Xogħol [1],Bil-kooperazzjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi l-Artikolu 118a tat-Trattat jiddisponi li l-Kunsill għandu jadotta, permezz ta' direttivi, il-kundizzjonijiet minimi mitluba biex jinkoraġġixxi titjib, speċjalment fl-ambjent tax-xogħol, biex jiżgura livell aħjar ta' protezzjoni tas-sigurtà u s-saħħa tal-ħaddiema;Billi, taħt il-kundizzjonijiet ta' dak l-Artikolu, dawn id-direttivi għandhom jevitaw li jimponu limitazzjonijiet amministrattivi, finanzjarji u legali li jżommu lura l-ħolqien u l-iżvilupp ta' mpriżi żgħar u ta' daqs medju;Billi l-komunikazzjoni mingħand il-Kummissjoni dwar il-programm dwar is-sigurtà, l-iġjene u s-saħħa fuq ix-xogħol [4] tipprovdi biex jiġu adottati xi direttivi mfassla biex jiggarantixxu s-sigurtà u s-saħħa tal-ħaddiema;Billi l-Kunsill, fir-riżoluzzjoni tal-21 ta' Diċembru 1987 dwar is-sigurtà, l-iġjene u s-saħħa fuq ix-xogħol [5], innota l-intenzjoni tal-Kummissjoni li tagħti lill-Kunsill fil-futur qarib il-kundizzjonijiet minimi mitluba fuq il-livell tal-Komunità dwar protezzjoni kontra r-riskji li joħorġu minn sustanzi perikolużi, inklużi sustanzi karċinoġeniċi; billi deherlu li inkonnessjoni ma' dan għandu jittieħed bħala bażi l-prinċipju tas-sostituzzjoni billi tintuża xi sustanza magħrufa li mhix perikoluża jew li hija anqas perikoluza;Billi l-asbestos huwa aġent partikolarment perikoluż li jista' jġib mard serju u li jinstab f'diversi forom f'numru kbir ta' ċirkostanzi fuq ix-xogħol;Billi, invista tal-progress li sar fit-tagħrif xjentifiku u teknoloġiku u fid-dawl ta' l-esperjenza miksuba waqt l-applikazzjoni tad- Direttiva tal-Kunsill 83/447/KEE tad-19 ta' Settembru 1983 dwar il-protezzjoni tal-ħaddiema mir-riskji konnessi ma' l-esposizzjoni għall-asbestos fuq ix-xogħol (it-tieni Direttiva individwali fit-tifsira tal-Artikolu 8 tad-Direttiva 80/1107/KEE) [6], il-protezzjoni tal-ħaddiema għandha tittejjeb u l-livelli ta' l-azzjoni u l-limiti tal-valuri stabbiliti fid-Direttiva 83/477/KEE għandhom jitnaqqsu;Billi l-projbizzjoni li jiġi applikat l-asbestos bi proċess ta' traxxix mhijiex biżżejjed biex tipprevjeni li l-fibri ta' l-asbestos jitħallew joħorġu fl-atmosfera; billi proċeduri oħra ta' xogħol li jinvolvu l-użu ta' xi materjali li jkunu jinsab fihom l-asbestos għandhom jiġu projbiti wkoll;Billi għadha ma tistax tittieħed deċiżjoni li tistabilixxi metodu wieħed biex jitkejlu l-konċentrazzjonijiet ta' l-asbestos fl-arja fuq il-livell tal-Komunità;Billi din id-Direttiva għandha terġa' tiġi eżaminata mill-ġdid qabel il-31 ta' Diċembru 1995, biex jittieħed inkonsiderazzjoni, b'mod partikolari, il-progress li sar fit-tagħrif xjentifiku u teknoloġiku u tal-esperjenza miksuba mill-applikazzjoni ta' din id-Direttiva;Billi d-Deċiżjoni 74/325/KEE [7], kif emendata l-aħħar bl-Att tas-Sħubija tal-1985, tipprovdi li l-Kumitat Konsultattiv dwar is-Sigurtà', l-Iġjene u l-Protezzjoni tas-Saħħa fuq ix-Xogħol għandu jiġi kkonsultat mill-Kummissjoni bl-iskop li tfassal proposti f'dan il-qasam,ADOTTA DIN ID-DIRETTIVA:L-Artikolu 1Id-Direttiva 83/477/KEE hija b'dan emendata skond dan li ġej:1. L-Artikolu 3(3) jinbidel b'dan li ġej:"3. Jekk l-istima msemmija fil-paragrafu 2 turi li l-konċentrazzjoni tal-fibri ta' l-asbestos fl-arja fuq il-post tax-xogħol fin-nuqqas ta' xi tagħmir protettiv personali huwa, fuq l-għażla ta' l-Istati Membri, fuq livell skond kif imkejjel jew ikkalkulat:(a) għall-krisotile- aktar baxx minn 0,20 fibra għal kull ċm3 in konnessjoni ma' perjodu ta' riferenza ta' tmien sigħat, u/jew- aktar baxx minn doża kumulattiva ta' 12,00 jum ta' fibra għal kull ċm3 fuq perjodu ta' tliet xhur;(b) għall-forom l-oħra kollha ta' l-asbestos kemm jekk waħedhom kemm jekk f'taħlit, inklużi taħlit li jkun fihom il-krisotile:- aktar baxx minn 0,10 fibra kull ċm3 inkonnessjoni ma' perjodu ta' referenza ta' tmien sigħat, u/jew- aktar baxx minn doża kumulattiva ta' 6,00 jiem ta' fibra għal kull ċm3 fuq perjodu ta' tliet xhur,L-Artikoli 4, 7, 13, 14(2), 15 u 16 ma japplikawx."2. L-Artikolu 5 jinbidel b'dan li ġej:"L-Artikolu 5L-applikazzjoni ta' l-asbestos bi proċess ta' traxxix u proċeduri ta' xogħol li jinvolvu l-użu ta' materjali iżolanti jew li jwaqqfu l-ħsejjes ta' densità baxxa (anqas minn 1g/ċm3) li jkun jinsab fihom l-asbestos jiġu pprojbiti."3. Fil-punt (1) ta' l-Artikolu 7, it-tielet paragrafu jinbidel b'dan li ġej:"B' konformità ma' l-Artikolu 118a tat-Trattat u waqt li jittieħed inkonsiderazzjoni b'mod partikolari l-progress magħmul fit-tagħrif xjentifiku u teknoloġiku u l-esperjenza miksuba permezz ta' l-applikazzjoni ta' din id-Direttiva, il-Kunsill għandu jerġa' jeżamina mill-ġdid id-dispożizzjonijiet ta' l-ewwel sentenza ta' l-ewwel paragrafu qabel il-31 ta' Diċembru 1995, bil-għan li jwaqqaf metodu wieħed biex jitkejlu l-konċentrazzjonijiet ta' l-asbestos fl-arja bħala livell tal-Komunità;".4. L-Artikolu 8 jinbidel b'dan li ġej:"L-Artikolu 8Għandhom jiġu applikati l-limiti ta' valuri li ġejjin:(a) konċentrazzjoni ta' fibri tal-krisotile fl-arja fil-post tax-xogħol:0,60 fibra kull ċm3 imkejla jew ikkalkulati inkonnessjoni ma' perjodu ta' riferenza ta' tmien sigħat;(b) konċentrazzjoni fl-arja fil-post tax-xogħol tal-forom l-oħra kollha ta' fibri ta' l-asbestos, kemm jekk waħedhom kemm f'taħlit, inklużi taħlit li jkun jinsab fihom il-krisotile:0,30 fibra kull ċm3 imkejla jew ikkalkulati inkonnessjoni ma' perjodu ta' riferenza ta' tmien sigħat."5. L-Artikolu 9 jinbidel b'dan li ġej:"L-Artikolu 91. Mingħajr preġudizzju għat-tielet paragrafu tal-punt 1 ta' l-Artikolu 7, konformi ma' l-Artikolu 118a tat-Trattat u waqt li jittieħed inkonsiderazzjoni b'mod partikolari l-progress li sar fit-tagħrif xjentifiku u teknoloġiku u l-esperjenza miksuba meta tiġi applikata din id-Direttiva, il-Kunsill għandu jerġa' jeżamina d-dispożizzjonijiet ta' din id-Direttiva qabel il-31 ta' Diċembru 1995.2. L-emendi meħtieġa biex jiġi adattat l-Anness ta' din id-Direttiva biex jittieħed inkonsiderazzjoni l-progress tekniku iridu jsiru b'mod konformi mal-proċedura deskritta fl-Artikoli 9 u 10 tad-Direttiva tal-Kunsill 80/1107/KEE tas-27 ta' Novembru 1980 dwar il-protezzjoni tal-ħaddiema kontra r-riskji konnessi ma' l-esposizzjoni għal aġenti kimiċi, fiżiċi u bijoloġiċi fuq ix-xogħol [8]."6. L-Artikolu 12 huwa b'dan emendat kif ġej:(a) is-sottoparagrafu li ġej jiżdied mal-paragrafu 2:"Fuq it-talba ta' l-awtoritajiet kompetenti, il-pjan għandu jinsab fih informazzjoni dwar dan li ġej:- in-natura tax-xogħol u kemm x'aktarx li jdum sejjer,- il-post fejn isir ix-xogħol,- il-metodi applikati meta x-xogħol jinvolvi l-immaniġġar ta' l-asbestos jew ta' materjali li jkun jinsab fihom l-asbestos,- il-karatteristiċi tat-tagħmir użat għal:- protezzjoni u d-dekontaminazzjoni ta' dawk li qed jagħmlu x-xogħol,- protezzjoni tal-persuni l-oħra preżenti jew qrib tal-post tax-xogħol."(b) il-paragrafu li ġej għandu jiżdied:"3. Fuq it-talba ta' l-awtoritajiet kompetenti, il-pjan imsemmi fil-paragrafu 1 għandu jiġi nnotifikat lilhom qabel il-bidu tax-xogħol proġettat."L-Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jaderixxu ma' din id-Direttiva mhux aktar tard mill-1 ta' Jannar 1993.Huma għandhom jinfurmaw b'dan lill-Kummissjoni minnufih.Meta l-Istati Membri jadottaw dawn il-miżuri, dawn trid tinsab fihom riferenza għal din id-Direttiva jew għandha tkun tinsab magħha riferenza ta' din ix-xorta meta jiġu ppubblikati uffiċjalment. Il-metodi li bihom issir riferenza ta' din ix-xorta għandhom jiġu stabbiliti mill-Istati Membri.Iżda, id-data ta' l-1 ta' Jannar 1993 għandha tinbidel fl-1 ta' Jannar 1996 fil-każ ta' attivitajiet ta' tħaffir għall-asbestos.Iżda, għal dak li għandu x'jaqsam mar-Repubblika Ellenika:- id-data msemmija fl-ewwel sottoparagrafu għandha tkun l-1 ta' Jannar 1996,- id-data msemmija fir-raba sottoparagrafu għandha tkun l-1 ta' Jannar 1999.2. L-Istati Membri għandhom jgħaddu lill-Kummissjoni d-dispożizzjonijiet tal-liġi nazzjonali li jkunu adottaw fil-qasam irregolat minn din id-Direttiva.L-Artikolu 3Din id-Direttiva hija indirizzata lill-Istati Membri.Magħmula fil-Lussemburgu, fil-25 ta' Ġunju 1991.Għall-KunsillIl-PresidentJ.-C. Juncker[1] ĠU C 161, tat-30.6.1990, p. 14.[2] ĠU C 284, tat-12.11.1990, p. 98 u ĠU C 129, ta' l-20.5.1991, p. 93.[3] ĠU C 332, tal-31.12.1990, p. 162.[4] ĠU C 28, tat-3.2.1988, p. 3.[5] ĠU C 28, tat-3.2.1988, p. 1.[6] ĠU L 263, ta' l-24.9.1983, p. 25.[7] ĠU L 185, tad-9.7.1974, p. 15.[8] ĠU L 327, tat-3.12.1980, p. 8.--------------------------------------------------


title: Direttiva 2009/22/KE tal-Parlament Ewropew u tal-Kunsill tat- 23 ta’ April 2009 dwar inġunzjonijiet għall-protezzjoni tal-interessi tal-konsumaturi (Verżjoni kodifikata) Test b’relevanza għaż-ŻEE

text:
               1.5.2009

               MT

               Il-Ġurnal Uffiċjali tal-Unjoni Ewropea

               L 110/30

         DIRETTIVA 2009/22/KE TAL-PARLAMENT EWROPEW U TAL-KUNSILL
   tat-23 ta’ April 2009
   dwar inġunzjonijiet għall-protezzjoni tal-interessi tal-konsumaturi
   (Verżjoni kodifikata)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kunsidraw it-Trattat li jistabbilixxi l-Komunitajiet Ewropej, u partikolarment l-Artikolu 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Mixjin skont il-proċedura mniżżla fl-Artikolu 251 tat-Trattat (2),
   Billi:

               (1)

               Id-Direttiva 98/27/KE tal-Parlament Ewropew u tal-Kunsill tad-19 ta’ Mejju 1998 dwar inġunzjonijiet għall-protezzjoni tal-interessi tal-konsumaturi (3) ġiet emendata kemm-il darba (4) b’mod sostanzjali. Għal iktar ċarezza u razzjonalità, l-imsemmija Direttiva għandha tiġi kkodifikata.

               (2)

               Ċerti Direttivi, elenkati fl-iskeda tal-Aness I ma’ din id-Direttiva, jistipulaw regoli rigward il-protezzjoni tal-interessi tal-konsumaturi.

               (3)

               Il-mekkaniżmi kurrenti disponibbli, li jintużaw biex jiżguraw il-konformità ma’ dawk id-Direttivi, sew fil-livell nazzjonali u sew f’dak tal-Komunità, mhux dejjem jippermettu li ksur ta’ liġijiet li jagħmlu l-ħsara lill-interessi kollettivi tal-konsumaturi jitwaqqfu f’waqthom. L-interessi kollettivi jfissru interessi li ma jinkludux l-akkumulazzjoni ta’ interessi ta’ individwi li ġralhom xi ħsara minħabba ksur ta’ liġi. Din hija mingħajr preġudizzju għall-azzjonijiet individwali li jsiru minn individwi li ġralhom il-ħsara minħabba ksur ta’ liġi.

               (4)

               Safejn hu konċernat l-għan li jġib it-twaqqif ta’ prattiċi li huma kontra l-liġi fid-dispożizzjonijiet nazzjonali applikabbli, l-effettività ta’ miżuri nazzjonali li jieħdu post id-Direttivi ta’ hawn fuq li jinkludu miżuri protettivi li jmorru ’l hinn mill-livell meħtieġ minn dawk id-Direttivi, sakemm huma kompatibbli mat-Trattat u permessi minn dawk id-Direttivi, jistgħu ma jitħallewx isiru fejn dawk il-prattiċi jipproduċu effetti fi Stat Membru differenti minn dak li oriġinaw fih.

               (5)

               Dawk id-diffikultajiet jistgħu jfixklu l-ħidma tajba tas-suq intern, il-konsegwenza tagħhom tkun li huwa biżżejjed li s-sors ta’ prattika kontra l-liġi jitressaq għal pajjiż ieħor sabiex din titqiegħed ’il bogħod minn kull forma ta’ inforzament. Dan jikkostitwixxi tfixkil għall-kompetizzjoni.

               (6)

               Dawk id-diffikultajiet x’aktarx inaqqsu l-fiduċja tal-konsumatur fis-suq intern u jistgħu jillimitaw l-iskop għall-azzjoni minn organizzazzjonijiet li jirrappreżentaw l-interessi kollettivi tal-konsumaturi jew korpi pubbliċi indipendenti responsabbli biex jipproteġu l-interessi kollettivi tal-konsumaturi, li jkunu affetwati ħażin mill-prattiċi li jiksru l-liġi tal-Komunità.

               (7)

               Dawk il-prattiċi ħafna drabi jestendu lil hinn mill-fruntieri bejn l-Istati Membri. Hemm bżonn urġenti għal ċertu grad ta’ approssimazzjoni ta’ dispożizzjonijiet nazzjonali ddisinjati sabiex jiġi ordnat it-twaqqif tal-prattiċi kontra l-liġi msemmijin hawn fuq irrispettivament mill-Istat Membru li fih il-prattika kontra l-liġi produċiet l-effetti tagħha. Rigward il-ġurisdizzjoni, l-azzjoni prevista hija mingħajr preġudizzju għar-regoli għad-dritt privat internazzjonali u l-Konvenzjonijiet fis-seħħ bejn l-Istati Membri, filwaqt li tirrispetta l-obbligi ġenerali tal-Istati Membri li joħorġu mit-Trattat, b’mod partikolari dawk relatati mal-ħidma tajba tas-suq intern.

               (8)

               L-għanijiet tal-azzjoni prevista jistgħu jinkisbu biss mill-Komunità. Huwa b’hekk id-dmir tal-Komunità li taġixxi.

               (9)

               It-tielet paragrafu tal-Artikolu 5 tat-Trattat iqiegħed responsabbilita fuq il-Komunità li ma tmurx lil hinn minn dak li huwa meħtieġ sabiex jinkisbu l-għanijiet tat-Trattat. F’konformità ma’ dak l-Artikolu, il-fatturi speċifiċi tas-sistemi legali nazzjonali għandhom jiġu kkunsidrati safejn ikun possibbli, billi l-Istati Membri jitħallew ħielsa sabiex jagħżlu l-għażliet differenti li għandhom effett ekwivalenti. Il-qrati jew awtoritajiet amministrattivi kompetenti biex jirregolaw il-proċeduri li ssir riferenza għalihom f’din id-Direttiva għandhom ikollhom id-dritt li jeżaminaw l-effetti tad-deċiżjonijiet li ttieħdu qabel.

               (10)

               Għażla waħda għandha tikkonsisti fl-obbligu li korp pubbliku indipendenti jew aktar, responsabbli speċifikament għall-protezzjoni tal-interessi kollettivi tal-konsumaturi, jeżerċita d-drittijiet ta’ azzjonijiet ippreżentati f’din id-Direttiva. Għażla oħra għandha tipprovdi għall-eżerċizzju ta’ dawk id-drittijiet minn organizzazzjonijiet li l-għan tagħhom hu li jipproteġu l-interessi kollettivi tal-konsumatur, f’konformità mal-kriterji stipulati mil-liġi nazzjonali.

               (11)

               L-Istati Membri għandhom ikunu jistgħu jagħżlu bejn jew jikkombinaw dawn iż-żewġ għażliet meta jinnominaw il-korpi u/jew organizzazzjonjijiet ikkwalifikati għall-għanijiet ta’ din id-Direttiva fil-livell nazzjonali.

               (12)

               Għall-għanijiet tal-ġlieda kontra l- ksur intrakomunitarju, il-prinċipju ta’ għarfien mutwali għandu japplika għal dawk il-korpi u/jew organizzazzjonijiet. L-Istati Membri għandhom, fuq talba tal-entitajiet nazzjonali tagħhom, jibgħatu lill-Kummissjoni l-isem u l-għan tal-entitajiet nazzjonali tagħhom li huma kwalifikati li jieħdu azzjoni f’pajjiżhom stess skont id-dispożizzjonijiet ta’ din id-Direttiva.

               (13)

               Hija r-responsabbiltà tal-Kummissjoni li tiżgura l-pubblikazzjoni ta’ lista ta’ dawn l-entitajiet kwalifikati f’Il-Ġurnal Uffiċjali tal-Unjoni Ewropea. Sakemm tkun ippublikata stqarrija għall-kuntrarju, entità kwalifikata tkun preżunta li għandha kapaċità legali jekk isimha tidher f’dik il-lista.

               (14)

               L-Istati Membri għandhom ikunu jistgħu jeħtieġu li ssir konsultazzjoni minn qabel mill-parti li jkollha l-ħsieb li tressaq azzjoni għal inġunzjoni, sabiex jagħtu lill-akkużat opportunità li jwaqqaf il-ksur tal-liġi kontestat. L-Istati Membri għandhom ikunu jistgħu jeħtieġu li din il-konsultazzjoni minn qabel issir flimkien ma’ korp pubbliku indipendenti maħtur minn dawk l-Istati Membri.

               (15)

               Meta l-Istati Membri jkunu stabbilew li għandu jkun hemm konsultazzjoni minn qabel, għandu jiġi stabbilit perjodu ta’ żmien ta’ ġimgħatejn wara li tkun riċevuta t-talba għall-konsultazzjoni, wara liema, jekk ma jinkisibx it-twaqqif tal-ksur tal-liġi, l-applikant għandu jkun intitolat li jġib azzjoni, mingħajr ebda dewmien żejjed, quddiem il-qorti jew awtorità amminstrattiva kompetenti.

               (16)

               Huwa xieraq li l-Kummissjoni tippreżenta rapport fuq il-ħidma ta’ din id-Direttiva u, b’mod partikolari, dwar l-ambitu u dwar l-ħidma tal-konsultazzjoni minn qabel tagħha.

               (17)

               L-applikazzjoni ta’ din id-Direttiva m’għandhiex tippreġudika l-applikazzjoni tar-regoli tal-Komunità dwar il-kompetizzjoni.

               (18)

               Din id-Direttiva għandha tkun bla ħsara għall-obbligi tal-Istati Membri rigward il-limiti ta’ żmien għat-trażpożizzjoni fil-liġi nazzjonali tad-Direttivi mniżżla fl-Anness II, Parti B,

         ADOTTAW DIN ID-DIRETTIVA:
   Artikolu 1
   Kamp ta’ applikazzjoni
   1.   L-għan ta’ din id-Direttiva huwa li japprossima l-liġijiet, regolamenti u dispożizzjonijiet amministrattivi tal-Istati Membri relatati ma’ azzjonijiet għal inġunzjoni li ssir riferenza għalihom fl-Artikolu 2 immirati lejn il-protezzjoni tal-interessi kollettivi tal-konsumaturi inklużi fid-Direttivi elenkati fl-Anness I, bil-għan li tkun żgurata l-ħidma t-tajba tas-suq intern.
   2.   Għall-iskop ta’ din id-Direttiva, ksur għandu jfisser kull att kuntrarju tad-Direttivi elenkati fl-Anness I li jinbidlu bl-ordni legali interna tal-Istati Membri li jagħmlu l-ħsara lill-interessi kollettivi li saret riferenza għalihom fil-paragrafu 1.
   Artikolu 2
   Azzjonijiet għal inġunzjoni
   1.   L-Istati Membri għandhom jinnominaw il-qrati jew awtoritajiet amministrattivi kompetenti li jirregolaw l-proċeduri li jinbdew minn entitajiet kwalifikati fi ħdan it-tifsira tal-Artikolu 3 li jfittxu:

               (a)

               li jwaqqfu jew jimpedixxu kwalunkwe ksur, bil-ħeffa kollha meħtieġa, fejn xieraq permezz ta’ proċedura sommarja;

               (b)

               fejn ikun il-każ, li jiksbu miżuri bħalma huma l-pubblikazzjoni tad-deċiżjoni, kollha kemm hi jew parti minnha, fit-tali forma li tinftiehem li hi adegwata u/jew il-pubblikazzjoni ta’ stqarrija korrettiva bil-għan li jiġu eleminati l-effetti kontinwi tal-ksur;

               (c)

               safejn tippermetti s-sistema legali tal-Istat Membru konċernat, li jikkundannaw lill-konvenut telliefi għall-ħlasijiet għal ġewwa l-erarju pubbliku jew għal kull benefikant nominat jew previst fil- jew taħt il-leġislazzjoni nazzjonali, fl-eventwalità ta’ nuqqas li jikkonforma mad-deċiżjoni f’limitu ta’ żmien speċifikat mill-qrati jew awtoritajiet amministrattivi, ta’ ammont fiss għal kull ġurnata ta’ dewmien jew kull ammont ieħor li hemm provdut għalih fil-leġislazzjoni nazzjonali bil-għan li tkun żgurata l-konformità mad-deċiżjonijiet.

         2.   Din id-Direttiva għandha tkun mingħajr preġudizzju għar-regoli tad-dritt privat internazzjonali, b’rispett għal-liġi applikabbli, jiġifieri, normalment, jew il-liġi tal-Istat Membru fejn oriġina l-ksur jew tal-liġi tal-Istat Membru fejn il-ksur ikun ħalla l-effetti tiegħu.
   Artikolu 3
   Entitajiet kwalifikati sabiex jieħdu azzjoni
   Għall-għanijiet ta’ din id-Direttiva, “entità kwalifikata” tfisser kull korp jew organizzazzjoni li, filwaqt li huwa debitament kostitwit skont il-liġi ta’ Stat Membru, għandu interess leġittimu li jiżgura li d-dispożizzjonijiet li saret riferenza għalihom fl-Artikolu 1 ikunu rrispettati, b’mod partikolari:

               (a)

               korp jew aktar indipendenti, speċifikament responsabbli biex jipproteġġi l-interessi li saret riferenza għalihom fl-Artikolu 1, fl-Istati Membri fejn jeżistu dawn il-korpi; u/jew

               (b)

               organizzazzjonijiet li l-għan tagħhom hu li jipproteġu l-interessi li saret riferenza għalihom fl-Artikolu 1, f’konformità mal-kriterji stipulati mill-liġi nazzjonali.

         Artikolu 4
   Ksur intra-Komunitarju
   1.   Kull Stat Membru għandu jieħu l-miżuri neċessarji sabiex jiżgura li, fl-eventwalità ta’ ksur li joriġina f’dak l-Istat Membru, kull entità kwalifikata minn Stat Membru ieħor fejn l-interessi protetti minn dik l-entità kwalifikata huma effettwati mill-ksur, jista’ jġib quddiem il-qorti jew l-awtorità amministrattiva li saret riferenza għaliha fl-Artikolu 2, fuq preżentazzjoni tal-lista li hemm provdut għaliha fil-paragrafu 3 ta’ dan l-Artikolu. Il-qrati jew l-awtoritajiet amministrattivi għandhom jaċċettaw din il-lista bħala prova tal-kapaċità legali tal-entità kwalifikata mingħajr preġudizzju għad-dritt tagħhom li jeżaminaw jekk l-għan tal-entità kwalifikata jiġġustifikax il-fatt li qed tieħu azzjoni f’każ speċifiku.
   2.   Għall-għanijiet tal-ksur ta’ liġi intra-Komunitarju, u mingħajr preġudizzju għad-drittijiet mogħtija lill-entitajiet oħra fil-leġislazzjoni nazzjonali, l-Istati Membri għandhom, fuq talba tal-entitajiet kwalifikati tagħhom, jikkommunikaw lill-Kummissjoni li dawn l-entitajiet huma kwalifikati li jieħdu azzjoni skont l-Artikolu 2. L-Istati Membri għandhom jgħarrfu lill-Kummissjoni dwar l-isem u l-għan ta’ dawn l-entitajiet kwalifikati.
   3.   Il-Kummissjoni għandha tagħmel lista tal-entitajiet kwalifikati li saret riferenza għalihom fil-paragrafu 2, bl-ispeċifikazzjoni tal-għan tagħhom. Din il-lista għandha tkun ippubblikata f’Il-Ġurnal Uffiċjali tal-Unjoni Ewropea; tibdiliet lil din il-lista għandhom ikunu pubblikati mingħajr dewmien, u l-lista aġġornata għandha tkun ippubblikata kull sitt xhur.
   Artikolu 5
   Konsultazzjoni minn qabel
   1.   L-Istati Membri jistgħu jintroduċu jew iżommu fis-seħħ dispożizzjonijiet li bihom il-parti li tixtieq tfittex inġunzjoni tista’ tibda din il-proċedura biss wara li tkun ipprovat tikseb il-waqfien tal-ksur f’konsultazzjoni jew mal-akkużat jew sew mal-akkużat kif ukoll ma’ entità kwalifikata skont it-tifsira tal-Artikolu 3(a) tal-Istat Membru li fih hija mfittxija l-inġunzjoni. Għandu jitħalla għall-Istati Membri li jiddeċidu jekk il-parti li qiegħdha tfittex l-inġunzjoni għandhiex tikkonsulta l-entità kwalifikata. Jekk il-waqfien tal-ksur ma jinkisibx fi żmien ġimgħatejn wara li tkun riċevuta t-talba għall-konsultazzjoni, il-parti konċernata tista’ ġġib azzjoni għall-inġunzjoni mingħajr aktar dewmien.
   2.   Ir-regoli li jirregolaw il-konsultazzjoni minn qabel adottati mill-Istati Membri għandhom ikunu innotifikati lill-Kummissjoni u għandhom ikunu ppubblikati f’Il-Ġurnal Uffiċjali tal-Unjoni Ewropea.
   Artikolu 6
   Rapporti
   1.   Kull tlett snin u għall-ewwel darba mhux aktar tard mit-2 ta’ Lulju 2003, il-Kummissjoni għandha tissottometti lill-Parlament Ewropew u lill-Kunsill rapport dwar l-applikazzjoni ta’ din id-Direttiva.
   2.   Fl-ewwel rapport tagħha l-Kummissjoni għandha teżamina b’mod partikolari:

               (a)

               l-iskop ta’ din id-Direttiva f’relazzjoni mal-protezzjoni tal-interessi kollettivi ta’ persuni li jeżerċitaw attività kummerċjali, industrijali, sengħa jew professjonali;

               (b)

               l-iskop ta’ din id-Direttiva kif inhu determinat mid-Direttivi elenkati fl-Anness I;

               (c)

               jekk il-konsultazzjoni minn qabel prevista fl-Artikolu 5 ikkontribwixxietx għall-protezzjoni effettiva tal-konsumaturi.

         Fejn xieraq, dan ir-rapport għandu jkun akkumpanjat minn proposti bil-għan li tkun emendata din id-Direttiva.
   Artikolu 7
   Dispożizzjoni għal azzjoni aktar wiesgħa
   Din id-Direttiva m’għandhiex tipprevjeni lill-Istati Membri milli jadottaw jew iżommu fis-seħħ dispożizzjonijiet iddisinjati li jagħtu lill-entitajiet kwalifikati jew kull persuna oħra konċernata aktar drittijiet estensivi biex iressqu l-azzjoni f’livell nazzjonali.
   Artikolu 8
   Implimentazzjoni
   L-Istati Membri għandhom jibgħatu lill-Kummissjoni d-dispożizzjonijiet tal-liġi nazzjonali li jadottaw fil-qasam kopert minn din id-Direttiva.
   Artikolu 9
   Tħassir
   Id-Direttiva 98/27/KE, kif emendata mid-Direttivi mniżżla fl-Anness II, Parti A, hi mħassra, bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali u applikazzjoni tad-Direttivi, mniżżla fl-Anness II, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness III.
   Artikolu 10
   Dħul fis-seħħ
   Din id-Direttiva għandha tidħol fis-seħħ fid-29 ta’ Diċembru 2009.
   Artikolu 11
   Destinatarji
   Din id-Direttiva hija indirizzata lill-Istati Membri.

      Magħmula fi Strasburgu, 23 ta’ April 2009.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         P. NEČAS

      (1)  ĠU C 161, 13.7.2007, p. 39.

      (2)  Opinjoni tal-Parlament Ewropew tad-19 ta’ Ġunju 2007 (ĠU C 146 E, 12.6.2008, p. 73) u Deċiżjoni tal-Kunsill tat-23 ta’ Marzu 2009.

      (3)  ĠU L 166, 11.6.1998, p. 51.

      (4)  Ara l-Anness II, Parti A.

      ANNESS I

         LISTA TAD-DIRETTIVI KOPERTI MILL-ARTIKOLU 1
          (1)

                  1.

                  Direttiva tal-Kunsill 85/577/KEE tal-20 ta’ Diċembru 1985 biex tħares lill-konsumatur rigward kuntratti nnegozjati barra mil-lok tan-negozju (ĠU L 372, 31.12.1985, p. 31).

                  2.

                  Direttiva tal-Kunsill 87/102/KEE tat-22 ta’ Diċembru 1986 għall-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar il-kreditu lill-konsumatur (ĠU L 42, 12.2.1987, p. 48) (2).

                  3.

                  Direttiva tal-Kunsill 89/552/KEE tat-3 ta’ Ottubru 1989 dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar it-twettiq ta’ attivitajiet ta’ xandir bit-televiżjoni: L-Artikoli 10 sa 21 (ĠU L 298, 17.10.1989, p. 23).

                  4.

                  Direttiva tal-Kunsill 90/314/KEE tat-13 ta’ Ġunju 1990 dwar il-vjaġġi kollox kompriż (package travel), il-vaganzi kollox kompriż u t-tours kollox kompriż (ĠU L 158, 23.6.1990, p. 59).

                  5.

                  Direttiva tal-Kunsill 93/13/KEE tal-5 ta’ April 1993 dwar klawżoli inġusti f’ kuntratti mal- konsumatur (ĠU L 95, 21.4.1993, p. 29).

                  6.

                  Direttiva 97/7/KE tal-Parlament Ewropew u tal-Kunsill tal-20 ta’ Mejju 1997 dwar il-protezzjoni tal-konsumaturi in rigward ta’ kuntratti li jsiru mill-bogħod (ĠU L 144, 4.6.1997, p. 19).

                  7.

                  Id-Direttiva 1999/44/KE tal-Parlament Ewropew u tal-Kunsill tal-25 ta’ Mejju 1999 dwar ċerti aspetti tal-bejgħ ta’ oġġetti tal-konsum u garanziji assoċjati magħhom (ĠU L 171, 7.7.1999, p. 12).

                  8.

                  Id-Direttiva 2000/31/KE tal-Parlament Ewropew u tal-Kunsill tat-8 ta’ Ġunju 2000 dwar ċerti aspetti legali tas-servizzi minn soċjetà tal-informazzjoni, partikolarment il-kummerċ elettroniku fis-Suq Intern (Direttiva dwar il-kummerċ elettroniku) (ĠU L 178, 17.7.2000, p. 1).

                  9.

                  Direttiva 2001/83/KE tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem: Artikoli 86 sa 100 (ĠU L 311, 28.11.2001, p. 67).

                  10.

                  Id-Direttiva 2002/65/KE tal-Parlament Ewropew u tal-Kunsill tat-23 ta’ Settembru 2002 li tikkonċerna t-tqegħid fis-suq b’distanza ta’ servizzi finanzjarji tal-konsumatur (ĠU L 271, 9.10.2002, p. 16).

                  11.

                  Id-Direttiva 2005/29/KE tal-Parlament Ewropew u tal-Kunsill tal- 11 ta’ Mejju 2005 dwar prattiċi kummerċjali żleali fin-negozju mal-konsumatur fis-suq intern (ĠU L 149, 11.6.2005, p. 22).

                  12.

                  Id-Direttiva 2006/123/KE tal-Parlament Ewropew u tal-Kunsill tat-12 ta’ Diċembru 2006 dwar is-servizzi fis-suq intern (ĠU L 376, 27.12.2006, p. 36).

                  13.

                  Direttiva 2008/122/KE tal-Parlament Ewropew u tal-Kunsill tal-14 ta’ Jannar 2009 dwar il-protezzjoni tal-konsumatur rigward ċerti aspetti ta’ kuntratti ta’ timeshare, kuntratti dwar prodotti ta’ vaganza għal perijodu fit-tul, kuntratti ta’ bejgħ mill-ġdid u kuntratti ta’ skambju (ĠU L 33, 3.2.2009, p. 10).

         (1)  Direttivi Nri 5, 6, 9 u 11 jikkontjenu dispożizzjonijiet speċifiċi dwar inġunzjonijiet.

         (2)  Id-Direttiva msemmija ġiet imħassra u sostitwita mid-Direttiva 2008/48/KE tal-Parlament Ewropew u tal-Kunsill tat-23 ta’ April 2008 dwar ftehim ta’ kreditu għall-konsumatur (ĠU L 133, 22.5.2008, p. 66) b’effett mit-12 ta’ Mejju 2010.

      ANNESS II

         PARTI A

         Direttiva mħassra flimkien mal-emendamenti suċċessivi tagħha

      (imsemmi fl-Artikolu 9)

                  Direttiva 98/27/KE Tal-Parlament Ewropew u tal-Kunsill
                  (ĠU L 166, 11.6.1998, p. 51).

                  Direttiva 1999/44/KE tal-Parlament Ewropew u tal-Kunsill
                  (ĠU L 171, 7.7.1999, p. 12).

                  biss fir-rigward tal-Artikolu 10 tagħha

                  Direttiva 2000/31/KE tal-Parlament Ewropew u tal-Kunsill
                  (ĠU L 178, 17.7.2000, p. 1).

                  biss fir-rigward tal-Artikolu 18(2) tagħha

                  Direttiva 2002/65/KE tal-Parlament Ewropew u tal-Kunsill
                  (ĠU L 271, 9.10.2002, p. 16).

                  biss fir-rigward tal-Artikolu 19 tagħha

                  Direttiva 2005/29/KE tal-Parlament Ewropew u tal-Kunsill
                  (ĠU L 149, 11.6.2005, p. 22).

                  biss fir-rigward tal-Artikolu 16(1) tagħha

                  Direttiva 2006/123/KE tal-Parlament Ewropew u tal-Kunsill
                  (ĠU L 376, 27.12.2006, p. 36).

                  biss fir-rigward tal-Artikolu 42 tagħha

         PARTI B

         Lista tal-limiti ta’ żmien għat-traspożizzjoni fil-liġi nazzjonali u applikazzjoni

      (imsemmi fl-Artikolu 9)

                  Direttiva

                  Limitu ta’ żmien għat-traspożizzjoni

                  Limitu ta’ żmien għat-applicazzjoni

                  98/27/KE

                  fl-1 ta’ Jannar 2001

                  —

                  1999/44/KE

                  fl-1 ta’ Jannar 2002

                  —

                  2000/31/KE

                  fis-16 ta’ Jannar 2002

                  —

                  2002/65/KE

                  fid-9 ta’ Ottubru 2004

                  —

                  2005/29/KE

                  fit-12 ta’ Ġunju 2007

                  fit-12 ta’ Diċembru 2007

                  2006/123/KE

                  fit-28 ta’ Diċembru 2009

                  —

      ANNESS III

         TABELLA TA’ KORRELAZZJONI

                  Direttiva 98/27/EEK

                  Din id-Direttiva

                  Artikoli 1-5

                  Artikoli 1-5

                  Artikolu 6(1)

                  Artikolu 6(1)

                  Artikolu 6(2) l-ewwel sub-paragrafu, l-ewwel inċiż

                  Artikolu 6(2) l-ewwel sub-paragrafu, il-punt (a)

                  Artikolu 6(2) l-ewwel sub-paragrafu, it-tieni inċiż

                  Artikolu 6(2) l-ewwel sub-paragrafu, il-punt (b)

                  Artikolu 6(2) l-ewwel sub-paragrafu, it-tielet inċiż

                  Artikolu 6(2) l-ewwel sub-paragrafu, il-punt (c)

                  Artikolu 6(2) it-tieni sub-paragrafu

                  Artikolu 6(2) it-tieni sub-paragrafu

                  Artikolu 7

                  Artikolu 7

                  Artikolu 8(1)

                  —

                  Artikolu 8(2)

                  Artikolu 8

                  —

                  Artikolu 9

                  Artikolu 9

                  Artikolu 10

                  Artikolu 10

                  Artikolu 11

                  Anness

                  Anness I

                  —

                  Anness II

                  —

                  Anness III


title: Id-Direttiva Tal-Kunsill ta' l-10 ta' Ottubru 1989 li temenda d-Direttiva 77/452/KEE dwar ir-rikonoxximent reċiproku tad-diplomi, iċ-ċertifikati u provi oħrajn ta' kwalifiki formali ta' l-infermiera responsabbli għall-kura ġenerali, inklużi l-miżuri biex jiffaċilitaw l-eżerċizzju effettiv tad-dritt ta' l-istabbiliment u l-libertà li jiġu pprovduti servizzi, u li temenda d-Direttiva 77/453/KEE li tikkonċerna l-koordinazzjoni tad-dispożizzjonijiet stabbiliti bil-liġi, b'regolament jew b'azzjoni amministrattiva fir-rigward ta' l-attivitajiet ta' infermiera responsabbli mill-kura ġenerali

text:
Avviż Legali Importanti

|

31989L0595

Official Journal L 341 , 23/11/1989 P. 0030 - 0032 Finnish special edition: Chapter 6 Volume 3 P. 0024  Swedish special edition: Chapter 6 Volume 3 P. 0024

		Id-Direttiva Tal-Kunsillta’ l-10 ta’ Ottubru 1989li temenda d-Direttiva 77/452/KEE dwar ir-rikonoxximent reċiproku tad-diplomi, iċ-ċertifikati u provi oħrajn ta’ kwalifiki formali ta’ l-infermiera responsabbli għall-kura ġenerali, inklużi l-miżuri biex jiffaċilitaw l-eżerċizzju effettiv tad-dritt ta’ l-istabbiliment u l-libertà li jiġu pprovduti servizzi, u li temenda d-Direttiva 77/453/KEE li tikkonċerna l-koordinazzjoni tad-dispożizzjonijiet stabbiliti bil-liġi, b’regolament jew b’azzjoni amministrattiva fir-rigward ta’ l-attivitajiet ta’ infermiera responsabbli mill-kura ġenerali(89/595/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikoli 49, 57(1) u l-ewwel u t-tielet sentenza tal-paragrafu 2, u 66 tiegħu,Wara li kkunsidra l-proposta mill-Kummissjoni [1],F’kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi t-tieni subparagrafu ta’ l-Artikolu 1(3) tad-Direttiva 77/453/KEE [4] jistabbilixxi l-prinċipju li t-taħriġ teoretiku u tekniku għandu jiġi kkoordinat u bbilanċjat b’taħriġ kliniku, għalkemm ebda proporzjon speċifiku ma hu stabbilit; billi l-Artikolu 1(4) jiddikjara li l-Kunsill, waqt li jaġixxi fuq proposta mill-Kummissjoni, għandu jiddeċiedi jekk dawn id-dispożizzjonijiet għandhomx jinżammu jew jiġu emendati;Billi, fid-dawl ta’ din ir-reviżjoni u minħabba b’mod partikolari ż-żieda fid-domanda fir-rigward tal-livell ta’ tagħrif ta’ l-infermiera responsabbli mill-kura ġenerali, huwa approprjat li jiġi emendat l-Artikolu 1(4) tad-Direttiva 77/453/KEE b’tali mod li jiġi stabbilit it-tul ta’ l-istruzzjoni teoretika f’mill-inqas terz, u dak ta’ l-istruzzjoni klinika f’mill-inqas nofs, it-tul minimu tat-taħriġ imsemmi fl-Artikolu 1(2)(b) ta’ dik id-Direttiva; billi dak il-proporzjon jagħmlu neċessarju li jiġu definiti b’aktar preċiżjoni l-istruzzjoni teoretika u l-istruzzjoni klinika;Billi huwa wkoll neċessarju li jiġi speċifikat, bħal fil-każ ta’ dispożizzjonijiet simili f’direttivi oħrajn li jirrelataw għall-professjonijiet tas-saħħa, li l-lista tas-suġġetti fl-Anness mad-Direttiva 77/453/KEE mhijiex ristrettiva u li jintużaw bħala frażijiet standard "istruzzjoni teoretika" u "istruzzjoni klinika" fid-Direttiva 77/453/KEE u fl-intestaturi ta’ l-Anness tagħha; billi huwa bl-istess mod neċessarju li jiġi allinjat il-kliem ta’ ċerti dispożizzjonijiet tad-Direttiva 77/452/KEE [5], kif l-aħħar emendata bid-Direttiva 89/594/KEE [6], ma’ dawk ta’ dispożizzjonijiet simili tad-Direttiva tal-Kunsill 75/362/KEE tas-16 ta’ Ġunju 1975 li jikkonċernaw ir-rikonoxximent reċiproku ta’ diplomi, ċertifikati u provi oħrajn ta’ kwalifiki formali fil-mediċina, inklużi l-miżuri biex jiffaċilitaw l-eżerċizzju effettiv tad-dritt ta’ l-istabbiliment u l-libertà li jiġu pprovduti servizzi [7], kif l-aħħar emendati bid-Direttiva 89/594/KEE,ADOTTA DIN ID-DIRETTIVA:L-Artikolu 1Id-Direttiva 77/452/KEE hija hawnhekk emendata kif ġej:1. L-Artikolu 6(3) huwa sostitwit bi:"3. Jekk l-Istat Membru li jospita jkollu tagħrif dettaljat ta’ affari serja li ġrat, qabel l-istabbiliment tal-persuna kkonċernata f’dak l-Istat, barra t-territorju tiegħu u li x’aktarx jaffettwa l-bidu fit-territorju tiegħu ta’ l-attività kkonċernata, jista jinforma lill-Istat Membru ta’ l-oriġini jew l-Istat Membru li minnu jiġi ċ-ċittadin barrani.L-Istat Membru ta’ l-oriġini jew l-Istat Membru li minnu jiġi ċ-ċittadin barrani għandu jivverifika l-eżattezza tal-fatti. L-awtoritajiet tiegħu għandhom jiddeċiedu dwar in-natura u l-limitu ta’ l-investigazzjoni li għanda ssir u għandhom jinfurmaw lill-Istat Membru li jospita b’kull azzjoni konsekwenzjali li jieħdu fir-rigward taċ-ċertifikati jew id-dokumenti li jkunu ħarġu.L-Istati Membri għandhom jassiguraw il-kunfidenzjalità ta’ l-informazzjoni magħmula disponibbli.";2. L-Artikolu 7(2) huwa sostitwit bi:"2. Jekk l-Istat Membru li jospita jkollu tagħrif dettaljat ta’ affari serja li ġrat, qabel l-istabbiliment tal-persuna kkonċernata f’dak l-Istat, barra t-territorju tiegħu u li x’aktarx taffettwa l-insegwiment fit-territorju tiegħu ta’ l-attività kkonċernata, jista’ jinforma l-Istat Membru ta’ l-oriġini jew l-Istat Membru li jiġi minnu ċ-ċittadin barrani.L-Istat Membru ta’ l-oriġini jew l-Istat Membru li jiġi minnu ċ-ċittadin barrani għandu jivverifika l-eżattezza tal-fatti. L-awtoritajiet tiegħu għandhom jiddeċiedu fuq in-natura u l-estent ta’ l-investigazzjoni li għandha ssir u għandhom jinfurmaw lill-Istat Membru li jospita b’kull azzjoni konsekwenzjali li jieħdu fir-rigward ta’ l-informazzjoni li huma ressqu skond il-paragrafu 1.";3. l-Artikolu li ġej jiddaħħal:"L-Artikolu 10aMeta Stat Membru li jospita jeħtieġ li ċ-ċittadini proprji li jixtiequ jibdew jew iwettqu waħda mill-attivitajiet imsemmija fl-Artikolu 1 jieħdu ġurament jew jagħmlu dikjarazzjoni solenni u meta l-forma ta’ dan il-ġurament jew dikjarazzjoni ma tistax tintuża minn ċittadini ta’ Stati Membri oħrajn, l-Istat Membru li jospita għandu jassigura li forma approprjata u ekwivalenti ta’ ġurament jew dikjarazzjoni tkun offerta lill-persuni kkonċernati.";4. dan li ġej jiddaħħal wara t-tieni subparagrafu ta’ l-Artikolu 11(1):"Għal dan l-iskop u b’żieda mad-dikjarazzjoni prevista fil-paragrafu 2 li tirrelata għas-servizzzi li għandhom jiġu pprovduti, l-Istati Membri jistgħu, sabiex jippermettu l-implimentazzjoni tad- dispożizzjonijiet li jirrelataw għall-kondotta professjonali fis-seħħ fit-territorju tagħhom, jeħtieġu jew reġistrazzjoni temporanja awtomatika jew sħubija pro forma ta’ organizzazzjoni jew korp professjonali jew, bħala alternattiva, reġistrazzjoni, sakemm din ir-reġistrazzjoni jew sħubija ma tittardjax jew b’xi mod tikkomplika l-provvista tas-servizzi jew timponi xi spejjeż addizzjonali fuq il-persuna li tipprovdi s-servizzi";5. L-Artikolu 14 huwa mħassar.L-Artikolu 2Id-Direttiva 77/453/KEE hija hawnhekk emendata kif ġej:1. il-paragrafi 2(b), 3 u 4 ta’ l-Artikolu 1 huma sostitwiti b’:"2. (b) taħriġ full-time, ta’ natura speċifikament professjonali, li għandu jkopri s-suġġetti tal-programm stabbiliti fl-Anness ta’ din id-Direttiva u jikkomprendi kors ta’ tliet snin jew 4600 siegħa ta’ istruzzjoni teoretika u klinika.3. L-Istati Membri għandhom jassiguraw li l-istituzzjoni li tħarreġ l-infermiera tkun responsabbli għall-koordinazzjoni ta’ istruzzjoni teoretika u klinika matul it-taħriġ.(a) "L-Istruzzjoni teoretika"; għandha tiġi definita bħala:dik il-parti tat-taħriġ ta’ l-infermiera li permezz tagħha l-istudenti infermiera jakkwistaw it-tagħrif, il-fehma u l-kapaċitajiet professjonali meħtieġa biex jippjanaw, jipprovdu u jistmaw il-kura totali ta’ l-infermiera. Dan it-tagħlim huwa pprovdut fi skejjel ta’ l-infermiera u ambjenti oħra ta’ tagħlim magħżula mill-istituzzjoni tat-taħriġ, u tingħata minn impjegati ta’ għalliema ta’ infermiera jew persuni kompetenti oħrajn.(b) "L-Istruzzjoni klinika"; għandha tiġi definita bħala:dik il-parti tat-taħriġ ta’ l-infermiera li permezz tagħha infermiera studenti bħala parti minn grupp u b’kuntatt indirett ma’ individwu b’saħħtu jew marid u/jew komunità jitgħallmu jippjanaw, jipprovdu u jistmaw il-kura totali kollha meħtieġa ta’ l-infermiera fuq il-bażi tat-tagħrif u l-kapaċitajiet li jakkwistaw. L-infermiera student mhux biss jitgħallem ikun membru ta’ grupp, imma li jmexxi l-grupp billi jorganizza l-kura totali ta’ l-infermiera, inkluża l-edukazzjoni tas-saħħa għal individwi u gruppi żgħar fl-istituzzjonijiet tas-saħħa jew fil-komunità.Din l-istruzzjoni ssir fl-isptarijiet u istituzzjonijiet oħrajn tas-saħħa u fil-komunità, taħt ir-responsabbiltà ta’ għalliema li huma infermiera u bil-kooperazzjoni u l-assistenza ta’ infermiera kkwalifikati oħrajn. Impjegati kkwalifikati oħrajn jistgħu ikunu involuti f’dan il-proċess ta’ tagħlim.Infermiera studenti għandhom jipparteċipaw fl-attivitajiet tad-dipartimenti kkonċernati sakemm dawk l-attivitajiet jikkontribwixxu għat-taħriġ tagħhom, u jippermettulhom jitgħallmu jerfgħu r-responsabbiltajiet inerenti għall-kura ta’ l-infermiera.4. L-istruzzjoni teoretika msemmija fil-parti A ta’ l-Anness għandha tkun bilanċata u kkoordinata ma’ l-istruzzjoni klinika msemmija fil-parti B ta’ l-Anness b’tali mod li t-tagħrif u l-esperjenza elenkati fil-paragrafu 1 ta’ dan l-Artikolu jistgħu jiġu akkwistati b’mod adegwat. It-tul ta’ l-istruzzjoni teoretika m’għandux jammonta għal inqas minn terz u dak ta’ l-istruzzjoni klinika għal mhux inqas minn nofs tat-tul minimu tat-taħriġ imsemmi fil-paragrafu 2 (b).";2. l-Anness huwa emendat kif ġej:(a) is-sentenza introduttorja tinbidel b’:"Il-programm ta’ taħriġ li jwassal għall-għoti ta’ diploma, ċertifikat jew prova oħra ta’ kwalifiki formali bħala infermiera responsabbli għall-kura ġenerali għandu jikkonsisti miż-żewġ partijiet u mill-inqas mis-suġġetti elenkati hawn taħt. L-istruzzjoni f’wieħed jew aktar minn dawn is-suġġetti tista tingħata bħala parti minn, jew f’assoċjazzjoni ma’, korsijiet oħrajn";(b) l-intestaturi tal-partijiet A u B huma emendati kif ġej:- fil-verżjoni Spanjola, "A. Enseñanza teórica y técnica" tinbidel bi "A. Enseñanza teórica" u "B. Enseñanzas de enfermería clínica" tinbidel bi "B. Enseñanza clínica",- fil-verżjoni Daniża, "A. Teoretisk og teknisk undervisning" tinbidel bi "A. Teoretisk undervisning",- fil-verżjoni Ġermaniża, "A. Theoretischer und technischer Unterricht" tinbidel bi "A. Theoretischer Unterricht" u "B. Klinisch-praktische Krankenpflege-Ausbildung" tinbidel bi "B. Klinische Unterweisung",- fil-verżjoni Griega, "A. Θεωρητικη και πρακτικη διδασκαλια" tinbidel bi "A. Θεωρητικη διδασκαλια" u "B. Κλινικη διδασκαλια του νοσοκομου" tinbidel bi "B. Κλινικη διδασκαλια",- fil-verżjoni Ingliża, "A. Theoretical and technical instruction" tinbidel bi "A. Theoretical instruction",- fil-verżjoni Franċiża, "A. Enseignement théorique et technique" tinbidel bi "A. Enseignement théorique" u "B. Enseignement infirmier clinique" huma sostitwiti bi "B. Enseignement clinique",- fil-verżjoni Taljana, "A. Insegnamento teorico e tecnico" tinbidel bi "A. Insegnamento teorico" u "B. Insegnamento infermieristico clinico" huma sostitwiti bi "B. Insegnamento clinico",- fil-verżjoni Olandiża, "A. Theoretisch en technisch onderwijs" tinbidel bi "A. Theoretisch onderwijs",- fil-verżjoni Portugiża, "A. Ensino teórico e técnico" tinbidel bi "A. Ensino teórico" u "B. Ensino clínico da enfermagem" tinbidel bi "B. Ensino clínico".L-Artikolu 3Korsijiet ta’ taħriġ għal infermiera responsabbli għall-kura ġenerali li bdew qabel it-13 ta’ Ottubru 1991 taħt l-iskema preċedenti skond l-Artikolu 1 tad-Direttiva 77/453/KEE jistgħu jiġu konklużi skond dik l-iskema.L-Artikolu 4L-Istati Membri għandhom iġibu fis-seħħ il-miżuri neċessarji biex jikkonformaw ma’ din id-Direttiva sa mhux aktar tard mit-13 ta’ Ottubru 1991. Għandhom minnufih jinfurmaw lill-Kummissjoni bihom.L-Artikolu 5Din id-Direttiva hija indirizzata lill-Istati Membri.Magħmul fil-Lussemburgu, fl-10 ta’ Ottubru 1989.Għall-KunsillIl-PresidentF. Doubin[1] ĠU C 20, tas-26.1.1988, p. 10 u ĠU C 322, tal-15.12.1988, p. 22.[2] ĠU C 235, tat-12.9.1988, p. 68 u ĠU C 256, tad-9.10.1989.[3] ĠU C 134, ta’ l-24.5.1988, p. 27.[4] ĠU L 176, tal-15.7.1977, p. 8.[5] ĠU L 176, tal-15.7.1977, p. 1.[6] ĠU L 341, tat-23.11.1989, p. 19.[7] ĠU L 167, tat-30.6.1975, p. 1.--------------------------------------------------


title: Direttiva tal-Kummissjoni 2005/2/KE tad- 19 ta' Jannar 2005 li temenda d-Direttiva tal-Kunsill 91/414/KEE għall-inklużjoni ta’ l-Ampelomyces quisqualis u l-Gliocladium catenulatum bħala sustanzi attivi Test b'relevanza għaż-ŻEE.

text:
                  6.10.2006

                  MT

                  Il-Ġurnal Uffiċjali ta’ l-Unjoni Ewropea

                  83

            DIRETTIVA TAL-KUMMISSJONI 2005/2/KE
      tad-19 ta' Jannar 2005
      li temenda d-Direttiva tal-Kunsill 91/414/KEE għall-inklużjoni ta’ l-Ampelomyces quisqualis u l-Gliocladium catenulatum bħala sustanzi attivi
      (Test b'rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 li tirrigwarda t-tqegħid fis-suq ta' prodotti għall-protezzjoni tal-pjanti (1) u b'mod partikolari l-Artikolu 6(1) tagħha,
      Billi:

                  (1)

                  B’konformità ma’ l-Artikolu 6(2) tad-Direttiva 91/414/KEE l-awtoritajiet Franċiżi rċevew fit-12 ta' April ta' l-1996 applikazzjoni mill-JSC International Ltd għall-inklużjoni tas-sustanza attiva Ampelomyces quisqualis fl-Anness I tad-Direttiva. Id-Deċiżjoni tal-Kummissjoni 97/591/KE (2) kkonfermat li d-dossier kien “komplet” fis-sens li seta’ jkun ikkunsidrat bħala li jissodisfa, fil-prinċipju, il-kondizzjonijiet meħtieġa ta' data u informazzjoni ta’ l-Annessi II u III tad-Direttiva 91/414/KEE.

                  (2)

                  Il-Finlandja rċeviet applikazzjoni skond l-Artikolu 6 (2) tad-Direttiva 91/414/KEE fid-19 ta’ Mejju 1998 minn Kemira Agro Oy (issa: Verdera Oy) għall-inklużjoni tas-sustanza attiva Gliocladium catenulatum fl-Anness I tad-Direttiva. Id-Deċiżjoni tal-Kummissjoni 1999/392/KE (3) kkonfermat li d-dossier kien “komplet” fis-sens li seta’ jkun ikkunsidrat bħala li jissodisfa, fil-prinċipju, il-kondizzjonijiet meħtieġa ta' data u informazzjoni ta’ l-Annessi II u III tad-Direttiva 91/414/KEE.

                  (3)

                  Għal dawn is-sustanzi attivi, ġew eżaminati l-effetti fuq is-saħħa tal-bniedem u l-ambjent, b’konformità mad-dispożizzjonijiet ta’ l-Artikolu 6(2) u (4) tad-Direttiva 91/414/KEE, għall-użi proposti mill-applikanti. L-Istati Membri nnominati bħala rapporteur bagħtu abbozzi ta’ rapporti ta’ evalwazzjoni li jirrigwardaw dawn is-sustanzi lill-Kummissjoni fit-28 ta’ Ottubru 1997 (Ampelomyces quisqualis) u fil-15 ta’ Ġunju 2000 (Gliocladium catenulatum).

                  (4)

                  L-abbozzi tar-rapporti ta' evalwazzjoni ġew riveduti mill-Istati Membri u mill-Kummissjoni fi ħdan il-Kumitat Permanenti għall-Katina Alimentari u s-Saħħa ta' l-Annimali. Ir-reviżjoni ġiet finalizzata fit-8 ta’ Ottubru 2004 skond il-format tar-reviżjonijiet tar-rapporti tal-Kummissjoni għall-Ampelomyces quisqualis u l-Gliocladium catenulatum.

                  (5)

                  Id-dossier u l-informazzjoni mir-reviżjoni ta’ l-Ampelomyces quisqualis intbagħatu wkoll lill-Kumitat Xjentifiku għall-Pjanti. Ir-rapport ta' dan il-Kumitat ġie adottat formalment fis-7 ta’ Marzu 2001 (4).

                  (6)

                  Il-Kumitat ikkonkluda wkoll li l-iddożar ripetut għandu jkun b’mod ġenerali parti mis-sett ta’ data primarja, iżda jista’ jitħalla barra sakemm tingħata ġustifikazzjoni xierqa. Fil-każ speċifiku ta’ l-Ampelomyces quisqualis il-Kumitat ma setax jikkumenta dwar il-ħtieġa ta’ ddożar ripetut minħabba nuqqas ta’ studju polmonari sodisfaċenti.

                  (7)

                  Il-Kumitat finalment ikkonkluda li għalkemm ebda reazzjoni ta' allerġija kontra l-Ampelomyces quisqualis ma ġiet osservata, il-possibbiltà li jfeġġu reazzjonijiet ta’ allerġija minħabba li wieħed ikun espost għal dan l-organiżmu fl-agrikoltura ma setgħatx tiġi eskluża. Il-Kumitat irrakkmanda s-sorveljar ta' saħħet il-produtturi u l-utenti bħala miżura prudenti ta’ wara l-awtorizzazzjoni u li r-riżultati ta’ dan ikunu disponibbli għal rivalutazzjoni fil-futur.

                  (8)

                  Ir-rakkomandazzjonijiet tal-Kumitat Xjentifiku ġew ikkunsidrati matul ir-reviżjoni fil-fond, f’din id-Direttiva u fir-Rapport ta’ Reviżjoni.

                  (9)

                  Sar studju polmonari ieħor min-notifikant, kif mitlub mill-Kumitat Xjentifiku. L-istudju tqies bħala xjentifikament xieraq u validu fi ħdan il-Kumitat Permanenti u l-konklużjoni ta’ l-evalwazzjoni fil-fond kienet li l-Ampelomyces quisqualis la hi patoġenika, lanqas infettiva fil-mammiferi u li ukoll ma fiha ebda sustanzi tossiċi, u għalhekk ir-riskju li l-operatur jiġi espost ġie studjat sewwa skond ir-rakkomandazzjonijiet tal-Kumitat Xjentifiku għall-Pjanti.

                  (10)

                  Fir-rigward tal-possibbiltà ta’ reazzjonijiet ta’ allerġija, ebda reazzjoni ta’ dan it-tip ma ġiet iddokumentata bl-użu agrikolu ta’ din is-sustanza. Għalhekk, m’hemm ebda raġuni biex wieħed jaħseb li hemm xi riskju serju ta’ reazzjonijiet bħal dawn. Iżda, il-possibbiltà li jfeġġu xi reazzjonijiet ta’ allerġija ma tistax tiġi eskluża kompletament. Dawn il-preokkupazzjonijiet m’għandhomx jimpedixxu li s-sustanza tkun inkluża fl-Anness I tad-Direttiva 91/414/KEE, anzi tista’ tinstab soluzzjoni jekk l-Istati Membri jistabbilixxu programm ta’ monitoraġġ meta jagħtu l-awtorizzazzjoni tagħhom dwar il-prodotti għall-protezzjoni tal-pjanti li jkun fihom l-Ampelomyces quisqualis.

                  (11)

                  L-evalwazzjoni fi ħdan il-Kumitat Permanenti għalhekk ikkonkludiet li m’hemmx effetti ħżiena fuq il-bnedmin skond il-kondizzjonijiet ta’ użu proposti.

                  (12)

                  L-eżami mill-ġdid tal-Gliocladium catenulatum ma rrivelax xi problemi jew preokkupazzjonijiet li jeħtieġu xi konsultazzjoni tal-Kumitat Xjentifiku għall-pjanti jew l-Awtorità Ewropea għas-Sigurtà ta’ l-Ikel.

                  (13)

                  Jidher mill-bosta eżamijiet magħmula li l-prodotti għall-protezzjoni tal-pjanti li fihom is-sustanzi attivi jistgħu jkunu meħtieġa jissoddisfaw, b'mod ġenerali, il-kondizzjonijiet meħtieġa stabbiliti fl-Artikolu 5(1)(a) u (b) tad-Direttiva 91/414/KEE fid-dawl ta’ l-Artikolu 5(3) ta’ din, b'mod partikolari f'dak li jirrigwarda l-użu eżaminat u speċifikat fir-rapport ta’ reviżjoni tal-Kummissjoni. Huwa għalhekk xieraq li l-Ampelomyces quisqualis u l-Gliocladium catenulatum jiġu inklużi fl-Anness I, biex ikun żgurat li fl-Istati Membri kollha tista’ tingħata l-awtorizzazzjoni tal-prodotti għall-protezzjoni tal-pjanti li fihom dawn is-sustanzi attivi b’konformità mad-dispożizzjonijiet ta' din id-Direttiva.

                  (14)

                  Wara l-inklużjoni ta’ l-Ampelomyces quisqualis u l-Gliocladium catenulatum fl-Anness I tad-Direttiva 91/414/KEE, l-Istati Membri għandhom jingħataw perijodu raġonevoli biex jipplimentaw id-dispożizzjonijiet tad-Direttiva 91/414/KEE f'dak li jirrigwarda l-prodotti għall-protezzjoni tal-pjanti li fihom dawn is-sustanzi u b'mod partikolari biex jeżaminaw mill-ġdid l-awtorizzazzjonijiet provvisorji eżistenti u, sa mhux aktar tard mill-aħħar ta' dan il-perijodu, biex jaqilbu dawn l-awtorizzazzjonijiet f’awtorizzazzjonijiet sħaħ, biex jemendawhom jew jirtirawhom b’konformità mad-dispożizzjonijiet tad-Direttiva 91/414/KEE.

                  (15)

                  Huwa għalhekk xieraq li tiġi emendata d-Direttiva 91/414/KEE.

                  (16)

                  Il-miżuri previsti f'din id-Direttiva huma konformi ma’ l-opinjoni tal-Kumitat Permanenti għall-Katina Alimentari u s-Saħħa ta' l-Annimali.

            ADOTTAT DIN ID-DIRETTIVA:
      Artikolu 1
      L-Anness I tad-Direttiva 91/414/KEE huwa emendat kif speċifikat fl-Anness ta' din id-Direttiva.
      Artikolu 2
      1.   L-Istati Membri għandhom jaddottaw u jippubblikaw sa mhux iktar tard mit-30 ta' Settembru 2005 il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva. Għandhom fil-pront jikkomunikaw lill-Kummissjoni t-test ta' dawn id-dispożizzjonijiet u skeda ta' korrelazzjoni bejn dawn id-dispożizzjonijiet u din id-Direttiva.
      Għandhom japplikaw dawn id-dispożizzjonijiet mill-1 ta' Ottubru 2005.
      Meta l-Istati Membri jaddottaw dawn id-dispożizzjonijiet, dawn għandu jkollhom referenza għal din id-Direttiva jew għandha tiġi mehmuża magħhom referenza bħal din dakinhar tal-publikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li jadottaw fil-qasam li jaqa’ taħt din id-Direttiva.
      Artikolu 3
      1.   L-Istati Membri għandhom jirrevedu l-awtorizzazzjoni ta’ kull prodott għall-protezzjoni tal-pjanti li fih l-Ampelomyces quisqualis jew il-Gliocladium catenulatum biex jiżguraw li jkun hemm konformità mal-kondizzjonijiet li jittrattaw dwar dawn is-sustanzi attivi stabbiliti fl-Anness I tad-Direttiva 91/414/KEE. Fejn meħtieġ, għandhom jemendaw jew jirtiraw l-awtorizzazzjoni b’konformità mad-Direttiva 91/414/KEE mhux aktar tard mit-30 ta' Settembru 2005.
      2.   Għal kull prodott awtorizzat għall-protezzjoni tal-pjanti li fih l-Ampelomyces quisqualis jew il-Gliocladium catenulatum sew bħala sustanza attiva ewlenija sew bħala sustanza attiva fost għadd ta’ oħrajn, li kollha tniżżlu fl-Anness I tad-Direttiva 91/414/KEE l-aktar tard fil-31 ta’ Marzu 2005, l-Istati Membri għandhom jevalwaw mill-ġdid il-prodott fuq il-bażi ta’ dossier konformi mal-kondizzjonijiet meħtieġa ta’ l-Anness III ta’ din id-Direttiva. Fuq il-bażi ta' din l-evalwazzjoni, għandhom jiddeterminaw jekk il-prodott ikunx jissodisfa l-kondizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
      Fuq il-bażi ta’ din id-determinazzjoni l-Istati Membri għandhom:

                  (a)

                  fil-każ ta’ xi prodott li jkun fih l-Ampelomyces quisqualis jew il-Gliocladium catenulatum bħala sustanza attiva ewlenija, fejn jeħtieġ, jemendaw jew jirtiraw l-awtorizzazzjoni sa mhux aktar tard mit-30 ta’ Settembru 2006; jew

                  (b)

                  fil-każ ta’ xi prodott li jkun fih l-Ampelomyces quisqualis jew il-Gliocladium catenulatum bħala sustanza waħda minn għadd ta’ sustanzi attivi, fejn jeħtieġ, jemendaw jew jirtiraw l-awtorizzazzjoni sat-30 ta’ Settembru 2006 jew sad-data ffissata għal emenda bħal din, jew l-irtirar tagħha, fid-Direttiva jew Direttivi rispettivi li inkludiet/ew s-sustanza jew sustanzi rilevanti fl-Anness I tad-Direttiva 91/414/KEE, tkun liema tkun dik ta’ l-aħħar.

            Artikolu 4
      Din id-Direttiva għandha tidħol fis-seħħ fl-1 ta' April 2005.
      Artikolu 5
      Din id-Direttiva hija indirizzata lill-Istati Membri.

         Magħmula fi Brussel, nhar id-19 ta' Jannar 2005.

               Għall-Kummissjoni

            Markos KYPRIANOU

               Membru tal-Kummissjoni

         (1)  ĠU L 230, 19.8.1991, p. 1. Direttiva kif emendata l-aħħar bid-Deċiżjoni tal-Kummissjoni 2004/99/KE (ĠU L 309, tas-6.10.2004, p. 6).

         (2)  ĠU L 239, 30.8.1997, p. 48

         (3)  ĠU L 148, 15.6.1999, p. 44

         (4)  Opinjoni tal-Kumitat xjentifiku għall-Pjanti li tirrigwarda l-evalwazzjoni ta’ l-Ampelomyces quisqualis fil-kuntest tad-Direttiva tal-Kunsill 91/414/KEE li tikkonċerna t-tqegħid fis-suq ta’ prodotti għall-protezzjoni tal-pjanti – Opinjoni adottata mill-Kumitat Xjentifiku għall-Pjanti fis-7 ta’ Marzu 2001. Fl-opinjoni tiegħu l-Kumitat ikkonkluda li fin-nuqqas ta’ studju polmonari sodisfaċenti, ir-riskju ta’ l-operaturi ma kienx ġie eżaminat b’mod xieraq.

         ANNESS
         Fl-Anness I ir-ringiela segwenti tiżdid f’qiegħ it-tabella

                        Nru

                        Isem Komuni, - Numri ta' identifikazzjoni

                        L-isem IUPAC

                        Purità (*)

                        Dħul fis-seħħ

                        Skadenza ta’ l-inklużjoni

                        Dispożizzjonijiet speċifiċi

                        “94

                           Ampelomyces quisqualis

                        Razza: AQ 10
                        miġbura mill-kultura Nru CNCM I-807
                        CIPAC Nru
                        Mhux assenjat

                        Mhux applikabbli.

                        1 ta' April 2005

                        31 ta' Marzu 2015

                        L-użu biss bħala funġiċida jista’ jkun awtorizzat
                        Huma u jingħataw l-awtorizzazzjonijiet, il-konklużjonijiet tar-rapport ta' reviżjoni dwar l-Ampelomyces quisqualis, u b’mod partikolari l-Appendiċi I u II ta’ dan ir-rapport, kif ġew finalizzati fil-Kumitat Permanenti għall-Katina Alimentari u s-Saħħa ta’ l-Annimali fit-8 ta’ Ottubru 2004 għandhom ikunu kkunsidrati.

                        99

                           Gliocladium catenulatum

                        Razza: J1446
                        Miġbura mill-kultura Nru DSM 9212
                        CIPAC Nru
                        Mhux assenjat

                        Mhux applikabbli.

                        1 ta' April 2005

                        31 ta' Marzu 2015

                        L-użu biss bħala funġiċida jista’ jkun awtorizzat
                        Huma u jingħataw l-awtorizzazzjonijiet, il-konklużjonijiet tar-rapport ta' reviżjoni dwar l-Ampelomyces quisqualis, u b’mod partikolari l-Appendiċi I u II ta’ dan ir-rapport, kif ġew finalizzati fil-Kumitat Permanenti għall-Katina Alimentari u s-Saħħa ta’ l-Annimali fit-30 ta’ Marzu 2004 għandhom ikunu kkunsidrati.
                        F’dan l-assessjar ġenerali, l-Istati Membri għandhom jagħtu attenzjoni partikolari għall-protezzjoni ta’ l-operaturi u l-ħaddiema. Miżuri ta’ tnaqqis tar-riskju għandhom jiġu applikati fejn xieraq.”

            (*)  Aktar dettalji dwar l-identità u l-speċifikazzjoni tas-sustanzi attivi jingħataw fir-rapport ta' analiżi.


title: Id-Direttiva tal-Kunsill tat-18 ta’ Ġunju 1991 li temenda għall-10 darba d-Direttiva 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi

text:
Avviż Legali Importanti

|

31991L0338

Official Journal L 186 , 12/07/1991 P. 0059 - 0063 Finnish special edition: Chapter 13 Volume 20 P. 0198  Swedish special edition: Chapter 13 Volume 20 P. 0198

		Id-Direttiva tal-Kunsilltat-18 ta’ Ġunju 1991li temenda għall-10 darba d-Direttiva 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi(91/338/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100a tiegħu,Wara li kkunsidra l-proposta mill-Kummissjoni [1];F’kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi għandhom jiġu adottati miżuri biex jistabbilixxu progressivament is-suq intern fuq perjodu ta’ żmien li jagħlaq fil-31 ta’ Diċembru 1992; billi s-suq intern jikkomprendi area mingħajr fruntieri interni li fiha huwa żgurat il-moviment liberu tal-merkanzija, tal-persuni, tas-servizzi u tal-kapital;Billi r-riżoluzzjoni tal-Kunsill tal-25 ta’ Jannar 1988 [4] tistieden lill-Kummissjoni sabiex issegwi mingħajr dewmien l-iżvilupp tal-miżuri speċifiċi għal programm Komunitarju ta’ azzjoni li jikkumbatti t-tniġġiż ta’ l-ambjent mill-kadmju; billi għandha tiġi wkoll protetta s-saħħa tal-bniedem u għalhekk għandha tiġi implimentata strateġija ġenerali li tirrestrinġi b’mod partikolari l-użu tal-kadmju u li tistimula r-riċerka fis-sostituti tiegħu;Billi qegħdin isiru avvanzi fit-tagħrif u fit-teknika rigward is-sostituti; billi għalhekk huwa aħjar li tiġi stmata mill-ġdid u sistematikament is-sitwazzjoni fid-dawl tar-riżultati ta’ l-istudji xjentifiċi u tekniċi pprovduti fir-riżoluzzjoni msemmija;Billi l-klorur tal-polivinil (il-PVC) ma jistax jiġi kkulurit bl-użu ta’ koloranti bbażati fuq il-kadmju; billi, għal ċerti applikazzjonijiet partikolari, l-użu ta’ stabbilizzatur ibbażat fuq il-kadmju għadu meħtieġ fl-istat korrenti tat-teknoloġija;Billi r-restrizzjonijiet li diġà ġew adottati minn ċerti Stati Membri dwar l-użu u l-marketing tas-sustanzi msemmija hawn fuq jew tal-preparazzjonijiet li jkun fihom dawn is-sustanzi jaffettwaw direttament l-istabbiliment u l-funzjonament tas-suq intern; billi huwa għalhekk meħtieġ li jiġu approssimati il-liġijiet ta’ l-Istati Membri f’dan il-qasam u li jiġi emendat, kif jixraq, l-Anness I mad-Direttiva 76/769/KEE [5], kif l-aħħar emendata bid-Direttiva 89/678/KEE [6],ADOTTA DIN ID-DIRETTIVA:L-Artikolu 1L-Anness I mad-Direttiva 76/769/KEE huwa hawnhekk emendat kif stipulat fl-Anness ma’ din id-Direttiva. Madankollu, id-dispożizzjonijiet il-ġodda m’għandhomx japplikaw għall-prodotti li fihom il-kadmju li huma diġà koperti b’leġislazzjoni Komunitarja oħra.L-Artikolu 2Minħabba l-iżvilupp fit-tagħrif u tat-teknika rigward is-sostituti inqas perikolużi mill-kadmju u l-komposti tiegħu, il-Kummissjoni għandha, f’konsultazzjoni ma’ l-Istati Membri, terġa’ tistma s-sitwazzjoni għall-ewwel darba fi żmien tliet snin mid-data riferita fl-Artikoli 3(1) u sussegwentement f’intervalli regolari taż-żmien skond il-proċedura stabbilita fl-Artikolu 2a tad-Direttiva 76/769/KEE.L-Artikolu 31. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva mhux iktar tard mil-31 ta’ Diċembru 1992. Għandhom jgħarrfu b’dan lill-Kummissjoni minnufih.2. Meta L-Istat Membri jadottaw il-miżuri riferiti fil-paragrafu 1, dawn għandu jkollhom referenza għal din id-Direttiva jew għandhom ikunu akkumpanjati b’din ir-referenza fl-okkazjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.L-Artikolu 4Din id-Direttiva hija indirizzata lill-Istati Membri.Magħmula fil-Lussemburgu, fit-18 ta’ Ġunju 1991.Għall-KunsillIl-PresidentG. Wohlfart[1] ĠU C 8, ta’ l-1.1.1990, p. 8 u l-emenda kkomunikata fis-26 ta’ Novembru 1990.[2] ĠU C 260, tal-15.10.1990, p. 92 u ĠU C 129, tal-20.5.1991.[3] ĠU C 112, tas-7.5.1990, p. 1.[4] ĠU C 30, ta’ l-4.2.1988, p. 1.[5] ĠU L 262, tas-27.9.1976, p. 201.[6] ĠU L 398, tat-30.12.1989, p. 24.--------------------------------------------------L-ANNESSIs-sustanzi li ġejjin huma miżjuda ma’ l-Anness I mad-Direttiva 76/769/KEE:"24.Il-Kadmju (Nru tas-SAK 7440-43-9) u l-komposti tiegħu | 1.1Ma jistgħux jintużaw biex jagħtu l-kulur lil prodotti lesti ffabbrikati mis-sustanzi u l-preparazzjonijiet elenkati hawn taħt. |—il-klorur tal-polivinil (PVC) | [3904 10] [3904 21] [3904 22] | |—il-poli-uretan (PUR) | [3909 50] |—il-polietilene ta’ densità baxxa (ld PE), bl-eċċezzjoni tal-polietilene ta’ densità baxxa wżat fil-fabbrikazzjoni tal-masterbatch kkulurit | [3901 10] |—l-aċetat taċ-ċellulosi (CA) | [3912 11] [3912 12] |—il-butirat aċetat taċ ċellulosi (CAB) | [3912 11] [3912 12] |—ir-reżini epossidi | [3907 30] |F’kull każ, ikun xi jkun l-użu jew il-għan aħħari maħsub tagħhom, il-prodotti lesti jew il-komponenti tal-prodotti ffabbrikati mis-sustanzi u l-preparazzjonijiet elenkati hawn fuq, mogħtija l-kulur bil-kadmju, ma jistgħux jitqiegħdu fis-suq jekk il-kontenut tagħhom tal-kadmju (espress bħala metall Cd) jaqbeż iż-0,01 % fil-massa tal-materjal plastiku. |1.2.It-Taqsima 1.1. tapplika wkoll mill-31 ta’ Diċembru 1995 għal: |(a)il-prodotti lesti ffabbrikati mis-sustanzi u l-preparazzjonijiet li ġejjin: |—ir-reżini tal-melamin - formaldeid (MF) | [3909 20] | |—ir-reżini ta’ l-urea - formaldeid (UF) | [3909 10] |—il-poliesteri mhux saturati (UP) | [3907 91] |—it-tereftalat tal-polietileni (PET) | [3907 60] |—it-tereflalat tal-polibutilene (PBT) | |—il-polistirene trasparenti/għall-użu ġenerali | [3903 11] [3903 19] |—il-metilmetakrilat akrilonitril (AMMA) | |—il-polietilene immaljat salib (VPE) | |—il-polistirene ta’ impatt qawwi | |—il-polipropilene (PP) | [3902-10] |(b)tipi ta’ żebgħa | [3208] [3209] |Madankollu, jekk it-tipi taż-żebgħa jkollhom kontenut għoli taż-żingu, il-konċentrazzjoni residwa tal-kadmju trid tkun baxxa kemm jista’ jkun u, fil-każi kollha, ma tridx taqbeż iż-0,1 % fil-massa. |1.3Madankollu, it-Taqsimiet 1.1. u 1.2. ma japplikawx għall-prodotti li jridu jingħataw il-kulur għal raġunijiet ta’ salvagward. |2.1.Ma jistgħux jintużaw biex jistabbilizzaw il-prodotti lesti elenkati hawn taħt iffabbrikati mill-polimeri jew il-kopolimeri tal-klorur tal-vinil: |—il-materjali ta’ l-imballaġġ (il-boroż, il-kontenituri, il-fliexken, il-għotjien) | [3923 29 10] [3920 41] [3920 42] | |—il-provvisti għall-uffiċċji jew l-iskejjel | [3926 10] |—it-tagħmir għall-għamara, il-bini tal-vetturi tal-passiġġieri, jew bħal dawn | [3926 30] |—l-oġġetti tal-lbies u l-aċċessorji tal-ħwejjeġ tal-lbies (inklużi l-ingwanti) | [3926 20] |—il-għata ta’ l-art u tal-ħitan | [3918 10] |—id-drappijiet tat-tessut mimlija, miksija, mgħottija jew illaminati | [5903 10] |—l-imitazzjoni tal-ġild | [4202] |—id-diski tal-grammofonu | [8524 10] |—it-tubi, il-kanen u l-oġġetti tat-twaħħil tagħhom | [3917 23] |—swing doors | |—il-vetturi għat-trasport bit-triq (fuq ġewwa, fuq barra u minn taħt) | |—il-kisi ta’ folji ta’ l-azzar użati fil-kostruzzjoni jew fl-industrija | |—l-insulazzjoni għall-fili ta’ l-elettriku | |F’kull każ, ikun xi jkun l-użu jew il-għan aħħari maħsub tagħhom, huwa pprojbit it-tqegħid fis-suq tal-prodotti lesti msemmija hawn fuq jew il-komponenti tal-prodotti lesti ffabbrikati mill-polimeri jew mill-kopolimeri tal-klorur tal-vinil, stabbilizzati b’sustanzi li jkun fihom il-kadmju, jekk il-kontenut tagħhom tal-kadmju (espress bħala metall Cd) jaqbeż iż-0,01 % fil-massa tal-polimeru. Dawn id-dispożizzjonijiet għandhom jidħlu fis-seħħ fit-30 ta’ Ġunju 1994. |2.2.Madankollu, it-Taqsima 2.1 ma tapplikax għall-propdotti lesti li jużaw stabbilizzaturi bbażati fuq il-kadmju għal raġunijiet ta’ sigurtà. |3.Fit-tifsira ta’ din id-Direttiva, "banju tal-kadmju" tfisser kull depożitu jew kisi bil-metall tal-kadmju ta’ wiċċ tal-metall. |3.1.Ma jistgħux jintużaw għall-ibbanjar bil-kadmju il-prodotti metalliċi jew komponenti tal-prodotti wżati fis-setturi/l-applikazzjonijiet elenkati hawn taħt. |(a)it-tagħmir u l-makkinarju għal: |—il-produzzjoni ta’ l-ikel | [8210] | |[8417 20] |[8419 81] |[8421 11] |[8421 22] |[8422] |[8435] [8437] [8438] |[8476 11] |—l-agrikoltura | [8419 31] |[8424 81] |[8432] [8433] |[8434] [8436] |—it-tkessiħ u l-iffriżar | [8418] |—l-istampar u l-legatura | [8440] |[8442] |[8443] |(b)it-tagħmir u l-makkinarju għall-produzzjoni ta’: |—l-oġġetti tad-dar | [7321] | |[8421 12] |[8450] |[8509] |[8516] |—il-għamara | [8465] [8466] |[9401] [9402] |[9403] [9404] |—t-tagħmir sanitarju | [7324] |—l-impjanti tas-sħana ċċentralizzata u l-impjanti ta’ l-arja kkondizzjonata | [7322] |[8403] [8404] |[8415] |F’kull każ, ikun xi jkun l-użu jew il-għan aħħari tagħhom, it-tqegħid fis-suq tal-prodotti bbanjati bil-kadmju jew il-komponenti ta’ dawn il-prodotti wżati fis-setturi/applikazzjonijiet elenkati fil-(a) u fil-(b) ta’ hawn fuq u għall-prodotti ffabbrikati fis-setturi elenkati fil-(b) ta’ hawn fuq huma pprojbiti. |3.2.Id-dispożizzjonijiet riferiti fit-Taqsima 3.1 huma wkoll applikabbli mit-30 ta’ Ġunju 1995 għall-prodotti bbanjati bil-kadmju jew il-komponenti ta’ dawn il-prodotti meta wżati fis-setturi/applikazzjonijiet elenkati fil-(a) u fil-(b) ta’ hawn taħt u għall-prodotti ffabbrikati fis-setturi elenkati fil-(b) ta’ hawn taħt: |(ċ)it-tagħmir u l-makkinarju għall-produzzjoni ta’: |—il-karti u l-kartun | [8419 32] | |[8439] |[8441] |—it-tessuti u l-ħwejjeġ tal-lbies | [8444] |[8445] [8447] |[8448] [8449] [8451] |[8452] |(d)it-tagħmir u l-makkinarju għall-produzzjoni ta’: |—it-tagħmir industrijali tat-tqandil u l-makkinarju | [8425] [8426] [8427] | |[8428] |[8429] |[8430] |[8431] |—il-vetturi tat-triq u agrikoli | [il-kapitolu 87] |—it-trenijiet | [il-kapitolu 86] |—il-bastimenti | [il-kapitolu 89] |3.3.Madankollu, it-Taqsimiet 3.1 u 3.2. ma japplikawx għal:il-prodotti u l-komponenti tal-prodotti wżati fis-setturi ta’ l-aeronatwika, aerospazjali, il-minjieri, xogħol ’il barra mix-xtut u nukleari li l-applikazzjonijiet tagħhom jeħtieġu standards għolja ta’ sigurtà u fil-mezzi ta’ sigurtà fil-vetturi tat-triq u agrikoli, fit-trenijiet u fuq il-bastimenti,il-kuntatti ta’ l-elettriku f’kull settur ta’ l-użu, minħabba l-affidabilità meħtieġa mill-apparat li fihom ikunu stallati. |--------------------------------------------------